Mae meddygon, gofalwyr a theuluoedd sy’n agored i niwed yn annog pawb i aros gartref ac arbed bywydau dros y Pasg, fel rhan o ymdrechion parhaus gan yr heddlu i gadw’r cyhoedd yn ddiogel.\nO heddiw, bydd Heddlu Dyfed-Powys yn cynnal mwy o stop wiriadau ar ffyrdd ledled Sir Gaerfyrddin, Ceredigion, Sir Benfro a Phowys er mwyn sicrhau mai dim ond y rhai sydd angen teithio sy’n gwneud hynny.\nBydd patrolau hefyd yn parhau ar draws y pedair sir er mwyn sicrhau bod rheolau ymbellhau cymdeithasol yn cael eu dilyn wrth i ni gychwyn y penwythnos gŵyl y banc heulog.\nFel rhan o’r ymgyrch, mae gweithwyr allweddol, goroeswyr cancr, cleifion trawsblaniad a phobl eraill sydd mewn mwy o berygl wedi recordio pledion personol i’r cyhoedd ddilyn cyngor y llywodraeth ac aros gartref.\nMae’r rhain yn cynnwys meddyg teulu o Sir Benfro, arweinydd Cyngor Sir Gaerfyrddin, Helen (gweithiwr gofal cartref o Bowys) a’r DJ radio Tommo.\nDywedodd yr Arolygydd Andy Williams o’r Uned Plismona’r Ffyrdd bod ymateb y cyhoedd ers i gyfyngiadau symud gael eu cyflwyno yn y DU bythefnos yn ôl wedi bod yn gadarnhaol iawn, ond ei fod yn hollbwysig fod trigolion lleol ac ymwelwyr posibl yn parhau i aros gartref y penwythnos hwn.\n“Rydyn ni’n deall bod y Pasg yn adeg y byddai teuluoedd a ffrindiau fel arfer yn dod at ei gilydd i ddathlu a gwneud y mwyaf o’r tywydd braf tu allan,” meddai.\n“Ond mae hyn dal yn argyfwng iechyd cyhoeddus, gyda llawer o fywydau mewn perygl os nad yw pobl yn parhau i ddilyn canllawiau’r llywodraeth.\n“Nid yw hyn yn ymwneud â diogelu ein hunain a’n hanwyliaid yn unig – mae’n ymwneud ag ystyried pob gweithiwr siop, gofalwr neu barafeddyg sydd ddim ar ddyletswydd y gallem ddod i gysylltiad â nhw pan fyddwn i ffwrdd o’n cartrefi.\n“Mae ymbellhau cymdeithasol yn hollbwysig ar gyfer atal y feirws rhag lledaenu a chadw pawb yn ddiogel.”\nYchwanegodd: “Byddwn yn cynnal presenoldeb cryf ar ffyrdd ar draws yr ardal heddlu’r penwythnos hyn, gan sicrhau mai dim ond y rhai sydd angen teithio sy’n gwneud hynny.\n“Mae mwy o bobl ar y ffyrdd hefyd yn golygu bod mwy o berygl y bydd cerbydau’n torri i lawr neu’n rhan o ddamwain, sy’n gosod y gwasanaethau brys dan fwy o straen.”\nDdoe, cadarnhaodd Llywodraeth Cymru y byddai’r cyfyngiadau symud sy’n bodoli yn y DU ar hyn o bryd yn cael eu hestyn tu hwnt i benwythnos y Pasg.\nSiopa ar gyfer hanfodion sylfaenol megis bwyd, ymarfer corff dyddiol, teithio i’r gwaith ac yn ôl os ydych chi’n weithiwr hanfodol, neu angen meddygol gwirioneddol yw’r prif resymau o hyd ar gyfer gadael y cartref.\nMae cyngor ar wahân wedi’i roi i unigolion a chartrefi sy’n ynysu oherwydd gwendidau iechyd sy’n bodoli.\nMae’r llywodraeth hefyd wedi egluro y dylai’r rhai sy’n dioddef cam-drin domestig, neu a allai fod mewn perygl uwch oherwydd mesurau cyfyngiadau symud, dal ceisio cymorth.\nDylai unrhyw un sydd mewn perygl uniongyrchol dal alw 999 a gofyn am yr heddlu.\nDylai’r rhai sy’n methu siarad ar y ffôn alw 999 ac yna gwasgu 55. Bydd trinwyr galwadau’n gwrando ar unrhyw sŵn yn y cefndir ac yn asesu’r sefyllfa er mwyn ymateb yn gywir.\nAm gyngor ynglŷn â beth i’w wneud os ydych chi’n dioddef cam-drin domestig, neu am ragor o wybodaeth ynglŷn â’r cyfyngiadau presennol, CLICIWCH YMA


Digwyddiadau | Keep Wales Tidy\nWedi’i chynllunio er mwyn helpu i sicrhau bod addysgwyr yn teimlo’n gyffyrddus ac yn hyderus wrth ddatblygu a darparu profiadau dysgu sy’n gysylltiedig â Newid Hinsawdd. Read more\nDigwyddiad glahau Abersychan\nMae Cyngor Bwrdeistref Sirol Torfaen a Cadwch Gymru’n Daclus yn cynnal digwyddiad codi sbwriel yn Heol Valentine, Abersychan a’r ardaloedd cyfagos ddydd Mercher 22 Medi. Read more\nLocation: Afon Llwyd a Ffordd Valentine, Abersychan.\nYmgyrch Glanhau Bae Caerdydd\nYn ogystal â chymryd rhan yn yr ymgyrch glanhau ar y tir, byddwch yn cael cyfle i fynd ar gwch wedi ei wneud o 99% o blastig wedi ei ailgylchu a’n helpu ni i bysgota am sbwriel a thrysorau coll. Read more\nStart: 22nd September, 2021 at 9:45am\nLocation: Cyfarfod yn y Doctor Who Experience (///sober.lime.loves), CF10 4GA\nDod ag Eco-Sgolion yn fyw drwy Ddysgu yn yr Awyr Agored – Ysgolion Gynradd\nBydd dysgwyr yn datblygu ymwybyddiaeth o’n byd naturiol trwy ymgysylltu â natur a’r awyr agored mewn gweithgareddau sy’n hwyl ac yn ysbrydoledig. Read more\nStart: 22nd September, 2021 at 3:30pm\nMae Cyngor Bwrdeistref Sirol Torfaen a Cadwch Gymru’n Daclus yn cynnal digwyddiad codi sbwriel yn afon Pont-hir a’r ardaloedd cyfagos ddydd Iau 23 Medi. Read more\nStart: 23rd September, 2021 at 9:30am\nLocation: Gorsaf Bwmpio wrth ymyl Barnfields, Pont-hir\nMae Cyngor Bwrdeistref Sirol Torfaen a Cadwch Gymru’n Daclus yn cynnal digwyddiad codi sbwriel yn y rhan o’r gamlas sy’n eiddo i Gyngor Torfaen a’r ardaloedd cyfagos ddydd Gwener 24 Medi. Read more\nStart: 24th September, 2021 at 9:30am\nEnd: 24th September, 2021 at 12:00pm\nLocation: Pont 47 (Pont Soloman)\nDigwyddiad Glanhau Parc Gwledig Tŷ Mawr\nI ddathlu lansiad ein canolfan codi sbwriel yn y Parc Gwledig, rydyn ni’n chwilio am bobl hyfryd i godi sbwriel a gwneud i Tŷ Mawr edrych mor hardd ag erioed. Cyfle da i fwynhau’r golygfeydd gorau yn yr ardal hefyd! Read more\nEnd: 25th September, 2021 at 12:00pm\nLocation: Maes parcio Parc Gwledig Tŷ Mawr\nYn ôl at yr Hanfodion - Hyfforddiant Cydlynydd Newydd\nMae ein cyrsiau ni i gyd yn cael eu darparu am ddim a’u hwyluso gan staff profiadol Cadwch Gymru’n Daclus. Read more\nDod â’r broses graidd Eco-Sgolion i’r ystafell ddosbarth ac adrannau fel y gall yr pawb gymryd rhan mewn dull gweithredol o fod yn ddinasyddion moesegol gwybodus. Read more\nDigwyddiad glanhau traeth Prestatyn\nMae Canolfan Nova yn nhref glan môr Prestatyn yng Ngogledd Cymru – helpwch ni i gadw Prestatyn yn hardd drwy lanhau’r traeth ddydd Mercher 29 Medi. Read more\nStart: 29th September, 2021 at 5:30pm\nLocation: Caffi Cwt y Traeth Canolfan Nova ym Mhrestatyn\nHelpwch ni i ddathlu lansiad ein canolfan codi sbwriel yn Eco-barc Orthios. Helpwch i gadw Ynys Môn yn wyrdd a gwneud gwahaniaeth i’n hinsawdd drwy lanhau glan y môr Penrhos. Read more\nEnd: 2nd October, 2021 at 12:30pm\nLocation: Maes Parcio Traeth Penrhos\nDigwyddiad glanhau Markham\nI ddathlu lansiad ein Canolfan ym Markham, mae Salvaged Creations Wales yn chwilio am bobl frwdfrydig i godi sbwriel a glanhau’r ardal. Read more\nLocation: Cae Markham yng Nghaerffili\nWrth i ni lansio ein hadnoddau awyr agored newydd, rydym yn estyn gwahoddiad i’ch dosbarth cyfan ymuno â ni yn fyw i gymryd rhan a chael hwyl. Read more


LED cwantwm i gau'r bwlch mewn diwydiant - Newyddion - Prifysgol Caerdydd\nLED cwantwm i gau'r bwlch mewn diwydiant\nMae athro o Brifysgol Caerdydd wedi ennill cymrodoriaeth bum mlynedd i ddatblygu technoleg chwyldroadol newydd gyda rhaglenni mewn systemau cyfathrebu a delweddu uwch diogel.\nBydd y dyfarniad o £1m gan Gyngor Ymchwil y Gwyddorau Ffisegol a Pheirianneg (EPSRC) yn caniatáu i'r Athro Anthony Bennett greu tîm ymchwil cydweithredol sydd wedi ymrwymo i ddatblygu ffynonellau golau cwantwm tymheredd ystafell - elfen allweddol i dechnolegau'r dyfodol.\nDrwy harneisio ymddygiad gronynnau unigol, mae technoleg cwantwm yn cynnig ystod o welliannau i'r dyfodol mewn meysydd fel cyfrifiadura a synhwyro o bell.\nMae rhaglenni posibl eraill yn cynnwys cyfathrebu hynod ddiogel, lle mae deddfau ffiseg yn sicrhau diogelwch, a delweddu, lle gall canfyddwyr hynod sensitif 'edrych' drwy waliau neu rownd corneli i greu llun mewn amodau gelyniaethus.\nDywedodd yr Athro Bennett, o'r Ysgol Peirianneg: "Dyma gyfle hynod gyffrous fydd yn defnyddio arbenigedd presennol am weithgynhyrchu LED ar Galiwm Nitrad, deunydd lled-ddargludydd sy'n dominyddu'r farchnad o ran golau awyrgylchol ynni-effeithlon, er mwyn creu goleuadau cwantwm am bris ymylol isel iawn."\nBydd y gymrodoriaeth yn galluogi'r Athro Bennett i ddefnyddio ei brofiad o ymchwilio i'r diwydiant a gafodd yn Toshiba i ddatblygu dyfais newydd sbon, gan ddefnyddio Sefydliad Lled-ddargludyddion Cyfansawdd (ICS) Caerdydd.\nDywedodd yr Athro Peter Smowton, Rheolwr Gyfarwyddwr, ICS: "Mae Professor Bennett yn cyfuno arbenigedd ymchwil penigamp â phrofiad masnachol. Mae'r bartneriaeth hon yn creu fframwaith delfrydol er mwyn cau'r bwlch o ran diwydiant, gan gyflawni ymchwil hynod effeithiol sy’n gallu rhoi llwyfan i ffyniant y DU yn y dyfodol, a’i harbenigaeth dechnolegol".\nDrwy'r Gymrodoriaeth, bydd Canolfan Galiwm Nitrad Caergrawnt a Chanolfan Cyfansawdd Lled-ddargludydd Caerdydd yn creu deunydd, fydd yn cael ei brosesu ym Mhrifysgol Caerdydd. Bydd Pecynnu Newydd yn cael ei ddatblygu ar y cyd â'r Catapwlt Rhaglenni Lled-ddargludyddion Cyfansawdd (Catapwlt RhLlC), sy'n rhan o Glwstwr Lled-ddargludyddion Cyfansawdd CSconnected yn ne Cymru.\nDywedodd Joe Gannicliffe, Pennaeth Ffotoneg Catapwlt RhLlC: "Rydym yn falch iawn o fod yn gweithio gyda'r Athro Bennett ar don newydd o dechnolegau cwantwm lled-ddargludydd sy'n dod o hyd i raglenni masnachol cyfathrebu hynod ddiogel, delweddu uwch, synhwyro ac hyd yn oed cyfrifiadura ac efelychu o bosibl."\nYn ddiweddar, roedd yr Athro Bennett, sy'n arbenigo yn natblygiad technolegau cyfansawdd lled-ddargludyddion, yn gyd-awdur ar bapur a gyhoeddwyd yng nghyfnodolyn ACS Photonics sy'n amlinellu'r datblygiad o allyrrydd cwantwm tymheredd ystafell sy'n nwfn ym mwlch alwminiwm nitrad.\n"Fy uchelgais yw harneisio'r 'mantais cwantwm' drwy greu ffynhonnell golau cwantwm ymarferol ac effeithlon y mae modd ei graddio, gweithio gyda chydweithredwyr i ddatblygu rhaglenni sy'n cyflawni llawn botensial y dechnoleg."\nYr Athro Anthony Bennett


Myfyrwyr Abertawe sydd am hedfan yn uchel ar ôl graddio - Prifysgol Abertawe\nMae Joe Charman a'i bartner busnes, Jack Bengeyfield, wedi cwblhau eu hastudiaethau yn yr Ysgol Reolaeth a byddant nawr yn cymryd camau tuag at dyfu Pilot Plus, sy'n gwmni efelychu hediadau.\nYn 2014, pan oedd ganddo £200 yn unig i'w enw, sefydlodd Joe, a oedd yn 16 oed, Pilot Plus, sy'n efelychu meysydd awyr go iawn mewn fformat 3D digidol ar gyfer hyfforddi peilotiaid.\nChwe mlynedd yn ddiweddarach, mae gan Pilot Plus fwy na 4,000 o gwsmeriaid ledled y byd o Los Angeles i Sydney wrth i'w feddalwedd gael ei werthu i ysgolion hedfan, peilotiaid masnachol a phobl sy'n dwlu ar hedfanaeth.\n“Deilliodd y busnes o'm brwdfrydedd dros hedfanaeth a'm hawydd i greu rhywbeth y gallai pobl eraill eu mwynhau,” meddai Joe, sydd bellach yn 21 oed ac sy'n hanu o Fryste. “Mae efelychydd hediadau'n adnodd gwych a ddefnyddir er mwyn hyfforddi peilotiaid proffesiynol, yn ogystal â difyrru defnyddwyr a darpar beilotiaid.\n“Mae'n syndod o beth bod llawer o bobl yn gysylltiedig â datblygu a lansio ein cynhyrchion erbyn hyn. Mae angen sawl datblygwr mewnol, yn ogystal â llond llaw o bobl allanol i gynnal profion, ar bob cynnyrch, a gaiff ei drin fel prosiect. Rydym hefyd yn gweithio gyda chwmni partner i ddosbarthu cynhyrchion drwy ei gyfrwng byd-eang yn ogystal â phobl sy'n dylanwadu ar y diwydiant.”\nYmunodd Jack, 22, â Pilot Plus gwpl o flynyddoedd ar ôl iddo gael ei lansio ac mae wedi chwarae rhan annatod yn y broses o ddatblygu cynhyrchion y busnes, gan gynnwys creu Maes Awyr Gatwick.\nPan fo modd, bydd y tîm yn ymweld â phob maes awyr unigol er mwyn tynnu cynifer o luniau cyfeirio â phosib. Yna caiff y lluniau hynny eu coladu â rhagor o ymchwil, megis cynlluniau adeiladau a data amgylcheddol, er mwyn creu'r cynnyrch rhithwir mwyaf manwl gywir.\n“Mae'r busnes wedi gwneud elw ers y dechrau,” meddai Joe. “Mae'r rhan fwyaf o gostau prosiectau yn deillio o amser datblygu a defnyddio adnoddau meddalwedd.\n“Mae refeniw'r cynhyrchion yn fwy na'r holl gostau datblygu ac amser, o ganlyniad i'r brand a'r rhwydwaith busnes cryf sydd gennym.”\nMae Joe a Jack wedi ennill anrhydeddau dosbarth cyntaf ac maent yn ddiolchgar am fewnbwn staff o Brifysgol Abertawe i gefnogi eu busnes.\nYchwanegodd Joe: “Mae Tîm Entrepreneuriaeth y Brifysgol wedi ein helpu ar sawl achlysur, wrth i aelodau o staff yn ogystal â Santander roi cymorth busnes a chymorth ariannol i ni.\n“Er bod llawer o gynlluniau ar gael ar gyfer entrepreneuriaeth, rydym bob amser wedi datblygu'r busnes o'r gwaelod, gan greu cynhyrchion ac ailfuddsoddi’r elw at ddibenion twf, heb ddibynnu ar fuddsoddwyr allanol.”\nMae'r entrepreneuriaid bellach yn edrych tua'r dyfodol.\n“Rydym yn gobeithio cynnal y busnes yn amser llawn a chael swyddfa bwrpasol,” meddai Jack. “Bydd hyn yn ein galluogi i barhau i gynyddu ein hamrywiaeth o gynhyrchion a gynigir i ddefnyddwyr.\n“Rydym hefyd am ddarparu gwasanaethau masnachol ar gyfer ysgolion hedfan a diwydiannau eraill, gan gynnig amgylcheddau 3D cywir i gefnogi amrywiaeth ehangach o ddefnyddiau busnes.\n“Ar ben hynny, rydym yn bwriadu cadw mewn cysylltiad agos â Phrifysgol Abertawe a chynnig cyfle i fyfyrwyr yn y dyfodol o bosib.”\nYn y cyfamser, mae gan y ddau ohonynt gyngor call i unrhyw fyfyrwyr sydd am ddilyn trywydd tebyg drwy ddatblygu eu syniadau eu hunain.\n“Gall y broses o gychwyn busnes fod yn heriol iawn,” meddai Joe. “Mae'n bwysig cadw eich nod mewn golwg a gwneud penderfyniadau call. Mae hefyd yn bwysig canolbwyntio ar y cwsmeriaid a chynnig profiad cyfeillgar a didrafferth. Dechreuwch o'r dechrau a daliwch ati – nid oes angen llawer o gyllid arnoch bob amser.”\nYchwanegodd Jack: “Yn gyffredinol, y syniadau symlaf yw'r rhai sy'n creu'r busnesau mwyaf llwyddiannus – gall defnyddio'r sgiliau sydd gennych eisoes a'u rhoi ar waith fod yn fan cychwyn gwych i fyfyriwr.”\nLlun 20 Gorffennaf 2020 10:21 BST


Sustainable transport systems of the future - Newyddion - Prifysgol Caerdydd\nMathemategwyr yn cynnig model newydd ar gyfer ail-lenwi cerbydau tanwydd amgen yn rhwydweithiau ffyrdd y dyfodol.\nO geir trydan a cherbydau propan i fysiau sy'n rhedeg ar nwy naturiol a thryciau sy'n rhedeg ar fiodiesel, mae'r opsiynau heddiw ar gyfer cerbydau tanwydd amgen yn eang ac yn chwarae rhan gynyddol bwysig mewn rhwydweithiau trafnidiaeth ffordd.\nFodd bynnag mae cerbydau tanwydd amgen yn wynebu rhwystr mawr pan ddaw'n bryd gweithredu defnydd effeithlon - mae angen datblygu eu rhwydwaith ail-lenwi. Mewn geiriau syml, y broblem fwyaf gyda cheir â chelloedd tanwydd yw'r nifer cyfyngedig o orsafoedd hydrogen. I geir trydan, y broblem yw'r amser mae'n ei gymryd i wefru'r batri a'r pellter cymharol fyr mae'n bosibl ei yrru ar un gwefriad.\nGan edrych ar thema 'dyfodol cynaliadwy' gwahoddwyd Dr Andrei Gagarin i siarad yn Symposiwm Coleg PSE ar 9 Mai, a bu'n trafod y gwaith mae’n ei wneud gyda Dr Padraig Corcoran (Ysgol Cyfrifiadureg) o'r enw 'Mathematical modelling and experiments for refuelling alternative-fuel vehicles in road networks'. Adroddwyd ar ganlyniadau cychwynnol yr ymchwil yn yr 8fed Gynhadledd Ryngwladol ar Logisteg Gyfrifiadurol yn Southampton, 2017.\nYn ogystal, cyhoeddodd yr ymchwilwyr bapur cysylltiedig y llynedd yn Computers and Operations Research â'r teitl ‘Multiple domination models for placement of electric vehicle charging stations in road networks’.\nO ystyried cymhlethdod gosodiadau rhwydwaith ffyrdd, mae pennu’r lleoliadau a'r capasiti priodol ar gyfer gorsafoedd ail-lenwi yn broblem optimeiddio aml-amcan heriol gyda nifer o gyfyngiadau.\nMae eu hymchwil yn cynnig modelu problem lleoli'r cyfleusterau ar gyfer gosod gorsafoedd ail-lenwi/gwefru fel problem tra-arglwyddiaeth-k o ran graffiau hygyrchedd, sy'n deillio o osodiad y rhwydwaith ffyrdd gwreiddiol. Er enghraifft mae'r model hwn yn ystyried tybiaethau naturiol fel y trothwy ar gyfer y gwefriad sydd ar ôl yn y batri, ac yn darparu rhywfaint o warant o ddewis minimal ar gyfer teithio i ailwefru’r batri yn y rhwydwaith.\nGobaith yr ymchwilwyr yw y bydd y math hwn o fodelu'n helpu i gyfrannu at ddatblygiad clyfar yn y seilwaith ail-lenwi ar gyfer systemau trafnidiaeth cynaliadwy'r dyfodol.\nLawrlwytho'r ddogfen (JPEG, 71.9 KB) Chevron right


ymwslimcymraeg | Blog I ddrafod pwnciau byd diddorol gan Mwslim o Gymru\nBlog I ddrafod pwnciau byd diddorol gan Mwslim o Gymru\nMehefin 20, 2007\nRoedd yn diddorol iawn I gweld rhaglen teledu or cyfres Oflaen dy lygaid ar dydd Mawrth. Rwyf yn byw yn Birmingham. Ffoniodd mam I awgrymu I mi gweld yr rhaglen. Roedd y rhaglen ddym yn unochrog ac yn rhaglen ddogfennol gwybodaethys am mwslemiaid Cymru Cymraeg ifanc tu fewn a o amgylch y gwlad. Roedd y cymeriadau yn atgoffa fi o dyddiau cynnar o fod yn siaradwr Cymraeg pan dychwelais I Islam yn Caerdydd 15 blwyddyn yn ol.\nMae rhaid ddweud mae angend llongyfarch y cynhyrchwyr am cydnabod cymuned bach ty fewn ir gymuned Cymraeg gwybyddus.\nRwyf yn cydymdeimlo gyda y cymeriadau sydd yn ymdrechu gyda eu hunaniaeth a perthyniaeth I dywylliant a y cymuned. Rwyf yn awgrymu yn dydd ac oes hyn mae yn bwysig bod y Cymuned Mwslemaidd ifanc hyn yn dod yw gylydd I cymorth datblygiad heb dirywio a heb distyllu hunaniaeth a cred.\nPosted by ymwslimcymraeg\nMawrth 25, 2007\nMae rhaid i mi ddweud roeddwn i yn hoff iawn or syniad o symud I America neu Canada I byw, gyda safon o fyw yn edrych yn da a blaengar. Mae’r cyfraniad iechyd yn edrych fel dipyn o broblem, ond rwyn siwr gyda pae da bydd hyn ddym mor gymaint o broblem i gymharu gyda y rhestr aros yr NHS.\nGwnaeth rhywun gweld y rhaglen wythnos hyn or cyfres teledu Paul Merton yn China? Dydw I ddym yn mynd I arlliwio pob Americanwr gydar sylwedaeth hyn ond yn fy barn I nid oedd y twristiau yn gwneud llawer I gwasgaru y meddylrith mae pobol trahaus; annymunol; hunan cefnogi oedden nhw. Yn fy barn I does yna ddim genedl sydd yn fwy rhemp am amsugno Diwylliant ac hunaniaeth na America.\nGalla i awgrymu bod rhyw un yn gwneud rhybeth I Gymru! Gwnewch eich miliynau tu allan I Prydain mae hyn yn teg, ond peidiwch a anghofio eich cymuned. Rhowch yn ol ir cymdeithas, y cyfleusterau yr oeddech chi yn ffodus I dderbyn ac atgenhedlu y trefydd sydd yn angen datblygiad.\nOxfam Birmingham Activists’ blog


Mae Llywodraeth Cymru wedi diweddaru eu rheoliadau, sy'n gosod cyfyngiadau ar unigolion, busnesau ac eraill i ddiogelu iechyd y cyhoedd.\nMae camau ymarferol i fusnesau eu cymryd wedi'u seilio ar bum prif gam.\nCam 1: Asesiad risg\nCyn ailddechrau gwaith, dylech sicrhau diogelwch y gweithle drwy:\ncynnal asesiad risg yn unol â'r Awdurdod Gweithredol Iechyd a Diogelwch\nymgynghori â'ch gweithwyr neu undebau llafur\nrhannu canlyniadau'r asesiad risg â'ch gweithlu ac ar eich gwefan\nYn dibynnu ar y sector y mae eich busnes yn gweithredu yn eich asesiad risg, gallai dynnu sylw at yr ystyriaethau canlynol:\nManwerthu - Cadw pellter corfforol, arwyddion / cyfathrebu, cynllun y siop, pwyntiau mynediad a gadael, nifer y cwsmeriaid y tu mewn i'r siop, symudiadau cwsmeriaid y tu mewn i'r siop, rheoli ciw, darparu cyfarpar diogelu personol (PPE) i staff, sgriniau plastig ar gownteri, dulliau talu, oriau agor a thrin stoc.\nSwyddfa - Cadw pellter corfforol, arwyddion / cyfathrebu, rhannu rota staff, amserau cyrraedd gwahanol, cinio ar amserau gwahanol, cynllun y swyddfa, cyfarpar diogelu personol (PPE) yn cael ei ddarparu neu ar gael, glanhau mwy manwl, teithio, cyfarfodydd, pwy sy'n cael caniatâd i fynd i mewn i adeilad a rhannu offer.\nCaffi / Bwyty - Cadw pellter corfforol, arwyddion / cyfathrebu, darparu ardal fwyta yn yr awyr agored, lleihau nifer y byrddau / cwsmeriaid, rheoli ciw, darparu cyfarpar diogelu personol (PPE) i staff, sgriniau plastig ar gownteri, gwell glanhau, dulliau talu, defnyddio a rheoli toiledau, oriau agor, cludfwyd/dosbarthu bwyd.\nCam 2: Datblygu gweithdrefnau glanhau, golchi dwylo a hylendid\nDylech gynyddu amlder golchi dwylo a glanhau arwynebau drwy:\nannog pobl i ddilyn y canllawiau golchi dwylo a hylendid\ndarparu diheintydd dwylo o amgylch y gweithle, yn ogystal ag ystafelloedd ymolchi\nglanhau a diheintio'n rheolaidd wrthrychau ac arwynebau y mae pobl yn cyffwrdd â nhw'n aml\nglanhau mannau prysur yn amlach\ngosod canllawiau clir ar gyfer defnyddio a glanhau toiledau\ndarparu cyfleusterau sychu dwylo - naill ai tywelion papur neu sychwyr trydanol\nCam 3: Helpu pobl i weithio gartref\nDylech gymryd pob cam rhesymol i helpu pobl i weithio gartref drwy:\ndrafod trefniadau gweithio gartref\nsicrhau bod ganddynt y cyfarpar cywir, er enghraifft mynediad o hirbell at systemau gwaith\neu cynnwys yn yr holl gyfathrebiadau angenrheidiol\ngofalu am eu llesiant corfforol a meddyliol\nCam 4: Cynnal y pellter cymdeithasol cywir, lle bo hynny'n bosibl\nLle bo modd, dylech gynnal y pellter hwn rhwng pobl trwy:\nosod arwyddion i atgoffa gweithwyr ac ymwelwyr am ganllawiau cadw pellter cymdeithasol\nosgoi rhannu gweithfannau\ndefnyddio tâp llawr neu baent i farcio er mwyn helpu pobl i gadw pellter cymdeithasol\ntrefnu traffig unffordd ym mhob rhan o'r gweithle os yw'n bosibl\nnewid i weld ymwelwyr drwy apwyntiad yn unig os yw'n bosibl\nCam 5: Lle na all pobl gadw'r pellter a argymhellir oddi wrth ei gilydd, rheoli'r risg o drosglwyddo\nLle nad yw'n bosibl, rheolwch y risg trosglwyddo trwy:\nystyried a oes angen i weithgaredd barhau er mwyn i'r busnes weithredu\ncadw amser y gweithgaredd mor fyr ag sy'n bosibl\ndefnyddio sgriniau neu rwystrau i wahanu pobl oddi wrth ei gilydd\ndefnyddio trefn weithio cefn wrth gefn neu ochr wrth ochr lle bynnag y bo'n bosibl\namseroedd cyrraedd a gadael gwahanol\nlleihau nifer y bobl y mae gan bob person gysylltiad â nhw drwy ddefnyddio 'partneru neu dimau sefydlog'\nRydym wedi cynhyrchu canllawiau ychwanegol isod ar bynciau penodol i'ch helpu i gymryd y 5 cam hyn at ailagor eich busnes. Byddwn yn parhau i ddiweddaru'r wybodaeth hon, ac os hoffech i ni ychwanegu unrhyw beth at ein gwefan, e-bostiwch biwrocymunedol@sirgar.gov.uk.\nDiogel o ran Covid-19: Canllawiau ar gyfer busnes\nMwy ynghylch Diogel o ran Covid-19: 5 cam i fusnesau\nLawrlwythwch ein rhestr wirio ddefnyddiol\nBydd ein rhestr wirio yn gwneud yn siŵr eich bod wedi rhoi sylw i bopeth sydd angen er mwyn ailagor eich safle yn ddiogel.\nYmateb COVID-19 rhestr wirio i fusnesau\nMae’n ofynnol yn gyfreithiol i bob busnes wneud asesiad risg – dylid diweddaru eich asesiad presennol i ystyried goblygiadau Covid-19.\nLawrlwythwch dempledi am ddim\nMae'r posteri canlynol ar gael i'w lawrlwytho a'u harddangos lle bo angen. Mae lle wedi'i adael ar y gwaelod i ychwanegu eich logo / brandio eich hun.\nA oes symptomau Covid-19 gennych? (63KB, pdf)\nArhoswch nes cael eich gwahodd i mewn (1MB, docx)\nArhoswch tu allan i gael gwasanaeth (1MB, docx)\nArhoswch yn eich car (294KB, docx)\nCadwch bellter o 2 fetr (979KB, docx)\nDarganfod Sir Gar yn Ddiogel (198KB, pdf)\nDiheintydd dwylo (958KB, docx)\nDilynwch y system unffordd (1009KB, docx)\nDim mynediad (882KB, docx)\nDiogelwch maes chwarae (106KB, pdf)\nEi Ddal, Ei Daflu, Ei Ddifa (959KB, docx)\nGolchwch eich dwylo (967KB, docx)\nGorsaf diheintydd (908KB, docx)\nMae'r ardal hon ar gau (962KB, docx)\nMynediad Yn Unig (592KB, docx)\nNeges hylendid (164KB, docx)\nRhaid gwisgo gorchuddion wyneb (97KB, docx)\nTaliad digyffwrdd yn unig (915KB, docx)\nUchafswm o 1 person (1MB, docx)\nUchafswm o 2 berson (1MB, docx)\nUchafswm o 3 pherson (1MB, docx)\nUn ffordd: Saeth i'r chwith (873KB, docx)\nUn ffordd: Saeth i'r dde (874KB, docx)\nRhaid i hyn fod yn unol â chanllawiau'r Llywodraeth (sy'n newid) ac felly dylid ei wirio'n rheolaidd.\nArwyddion / cyfathrebu\nGan weithio gyda phartneriaid, rydym wedi datblygu neges glir a chyson - byddem yn annog eich busnes i ddefnyddio'r un negeseuon.\nCynllun y safle\nYstyriwch gynllun pob safle gan gynnwys maint, dyluniad a nifer yr ystafelloedd, awyru ac ati. a sut y gallwch sicrhau bod pellter cymdeithasol / hylendid yn cael ei gynnal.\nAr adegau pan fydd ciwiau'n ffurfio tu allan, rhaid i fusnesau sicrhau eu bod yn cael eu rheoli'n gyfrifol ac y cedwir at y rheolau cadw pellter corfforol.\nCyfarpar Diogelu Personol (PPE)\nEfallai y bydd rhai aelodau o staff yn cael eu hystyried yn staff rheng flaen o ran wynebu cwsmeriaid. Dylai darpariaeth PPE fod ar gael.\nDylai busnesau ystyried dileu'r opsiwn "talu drwy arian parod" ac argymell dulliau digyswllt.\nStaff a llesiant\nDylai staff fod wedi cael hyfforddiant a bod yn ymwybodol o unrhyw reolau, rheoliadau a chanllawiau newydd y mae eich busnes yn eu rhoi ar waith.\nMae hyn yn hanfodol i sicrhau bod eich busnes yn yn cadw'n Ddiogel rhag Covid. Edrychwch ar yr opsiynau a gweld beth fyddai'n gweithio i'ch busnes.\nRheoliadau newydd Llywodraeth Cymru\nAr ôl diwedd y cyfnod atal, mae Llywodraeth Cymru wedi diweddaru ei rheoliadau ar gyfer unigolion a busnesau i ddiogelu iechyd y cyhoedd.\nBarod Amdani yw'r marc swyddogol y DU i nodi bod busnes twristiaeth a lletygarwch wedi gweithio’n galed i ddilyn y Canllawiau COVID-19 y llywodraeth a diwydiant.\nCroeso nôl i dwristiaeth\nMae gennym wybodaeth ac adnoddau defnyddiol ar gael i'ch helpu ailagor eich busnes Twristiaeth, wrth i ni ddechrau croesawu ymwelwyr yn ôl i Sir Gaerfyrddin.\nLlywodraeth Cymru: Cadw yn ddiogel yn y gwaith\nLlywodraeth Cymru: Eich cyfrifoldebau fel cyflogwr\nLlywodraeth Cymru: Cadw pellter cymdeithasol yn y gweithle\nHSE: Asesiad risg\nRheoli risg Legionella\nCanllawiau ar gyfer y Sector Lletygarwch\nExisting 172 ms


Cyngor Sir Ddinbych - Agenda for Cyngor Sir on Dydd Mawrth, 10 Medi 2019, 10.00 am\nEich Cyngor Agenda and draft minutes\nCyngor Sir - Dydd Mawrth, 10 Medi 2019 10.00 am\nCofnodion Drafft Argraffedig PDF 311 KB\nLleoliad: Siambr y Cyngor, Neuadd y Sir, Rhuthun LL15 1YN\nDatganodd y Cynghorydd Tony Flynn gysylltiad personol yn Eitem 6, Cynllun Amddiffyn Arfordir Dwyrain y Rhyl, gan ei fod yn berchen ar 2 eiddo masnachol a 3 eiddo preswyl yng nghanol Y Rhyl.\nAr y pwynt hwn, dywedwyd wrth Aelodau y byddai cwestiwn yn cael ei gyflwyno fel a ganlyn:-\nGofynnodd y Cynghorydd Mabon ap Gwynfor y cwestiwn canlynol:\n“Mae tri Chyngor Sir yng Nghymru yn bwriadu dad-fuddsoddi (gwaredu) eu cynlluniau pensiwn o gwmnïau yn gysylltiedig â thanwyddau ffosil. Fel rhan o gynlluniau’r Cyngor a Chymru i fynd i’r afael â newid hinsawdd, pa gynlluniau sydd gan y Cabinet i Gynllun Pensiynau Clwyd ddad-fuddsoddi o gwmnïau yn gysylltiedig â thanwyddau ffosil”?\nDyma ymateb y Cynghorydd Julian Thompson-Hill, Aelod Arweiniol Cyllid, Perfformiad ac Asedau Strategol:\n“Byddai Cyngor Sir Ddinbych, fel corff ar ei ben ei hun, yn rhy fach i gynnal ei gynllun pensiwn ei hun. Felly, rydym yn aelod o Gronfa Bensiynau Clwyd, sydd hefyd yn cynnwys Wrecsam, Sir y Fflint (sy’n gweinyddu’r cynllun) a nifer o Gynghorau Tref a Chymuned llai ynghyd â rhai cyrff gweinyddol eraill. Felly, rydym yn rhan o’r Pwyllgor, fodd bynnag, fe allwn ddylanwadu ar gyfeiriad y Pwyllgor.\nMae gennym aelod ar y Pwyllgor sydd yn goruchwylio’r gronfa bensiynau, y Cynghorydd Huw Jones, sydd yn wael ar hyn o bryd, ond rwy'n ymwybodol ei fod yn chwarae rhan weithredol yn y Pwyllgor.\nMae gan Gronfa Bensiynau Clwyd strategaeth fuddsoddi sydd yn nodi, yn amodol ar y ddyletswydd sydd ganddi i sicrhau bod rhwymedigaethau pensiynwyr y presennol a’r dyfodol yn cael eu cwrdd, y bydd yn gwneud buddsoddiadau dewisol mewn meysydd amgylcheddol, megis technoleg ac ynni glân, isadeiledd amgylcheddol, coedwigaeth a phethau eraill o’r fath.\nCaiff y Polisi ei adolygu yn barhaus ac mae’n destun adolygiad strwythur ar hyn o bryd ac mae Ymgynghorwyr Buddsoddi'r Gronfa yn ystyried sut y gallant gynnwys risgiau newid hinsawdd o fewn y strategaeth ddiwygiedig a chyflawni’r hyn sydd angen ei wneud o ran dyletswydd i bensiynwyr.\nAr hyn o bryd, mae oddeutu 1.2% o’r gronfa wedi’i buddsoddi mewn tanwyddau ffosil, sydd yn elfen gymharol fychan o’r buddsoddiadau ar y cyfan. Nid yw hyn yn rhywbeth y gallwn ei reoli’n uniongyrchol gan nad yw o fewn ein cylch gwaith, ond byddwn yn parhau i ddylanwadu ar hynny drwy'r strwythur rheoli sydd ar waith.\nMaent yn mynychu’r Pwyllgor Llywodraethu Corfforaethol yn lled-reolaidd, felly fe allwn fynd i’r afael â’r mater drwy’r broses honno.\nDyna’r sefyllfa gyfreithiol ond y cam cyntaf yw mynd i’r afael â’r ddyletswydd cynhyrchydd i gwrdd â’n rhwymedigaethau i bensiynwyr y presennol a’r dyfodol”.\nDYDDIADUR Y CADEIRYDD PDF 116 KB\nNodi ymrwymiadau dinesig a ymgymerwyd gan Gadeirydd y Cyngor (copi ynghlwm).\nRoedd rhestr o ddigwyddiadau dinesig a fynychwyd gan y Cadeirydd a’r Is-Gadeirydd ar gyfer y cyfnod rhwng 6 Mehefin 2019 a 17 Awst 2019 wedi’i dosbarthu cyn y cyfarfod.\nPENDERFYNWYD derbyn y rhestr o ddigwyddiadau dinesig y bu i’r Cadeirydd a'r Is-Gadeirydd eu mynychu.\nCOFNODION PDF 337 KB\nDerbyn cofnodion cyfarfod y Cyngor Sir a gynhaliwyd 2 Gorffennaf 2019 (copi ynghlwm).\nCyflwynwyd cofnodion cyfarfod y Cyngor Llawn a gynhaliwyd ar 2 Gorffennaf 2019.\nTudalen 8 (eitem 6 (i)) – Mynegodd y Cynghorydd Mabon ap Gwynfor ei siom nad oedd mwy o gymorth ar gael i Gynghorau Cymuned bychain.\nTudalen 9 – eitem 6 (ii)) – Cwestiynodd y Cynghorydd Glenn Swingler y diweddariad a roddwyd ar gynnydd yr ail fand o Raglen Ysgolion yr 21ain Ganrif.\nEglurodd y Cynghorydd Huw Hilditch-Roberts y sefyllfa a bod ymarfer cwmpasu yn mynd rhagddo ond bod rhaid ei gyflwyno i Bwyllgorau amrywiol cyn ei gyflwyno i'r Cyngor Llawn.\nTudalen 10 – Rhybudd o Gynnig – Gofynnodd y Cynghorydd Graham Timms am y wybodaeth ddiweddaraf.\nCadarnhaodd Pennaeth y Gyfraith, AD a Gwasanaethau Democrataidd bod y grwpiau gwleidyddol wedi cytuno ar aelodaeth y Gweithgor. Roedd dyddiad posibl ar gyfer y cyfarfod cychwynnol, sef 19 Medi 2019, ond byddai’n cysylltu â phob aelod o’r Grŵp cyn y dyddiad hwnnw i gadarnhau.\nMynegodd y Cynghorydd Brian Jones ei siom bod un o’r Aelodau a gyflwynodd y Rhybudd o Gynnig wedi gwrthod ei sedd ar y Gweithgor.\nTudalen 16 – (eitem 12) – Dywedodd Pennaeth y Gyfraith, AD a Gwasanaethau Democrataidd wrth y Cyngor Llawn nad oedd Cadeirydd nac ychwaith Is-Gadeirydd y Pwyllgor Llywodraethu Corfforaethol ar gael i gyflwyno’r adroddiad, ac felly byddai’n cael ei ohirio tan gyfarfod y Cyngor Llawn ar 15 Hydref 2019.\nTudalen 17 (eitem 14) – Cododd y Cynghorydd Rhys Thomas y mater o Weithredu Model Darparu Amgen ar gyfer swyddogaethau a gweithgareddau amrywiol yn gysylltiedig â hamdden yn cael ei symud ar y Rhaglen Gwaith i’r Dyfodol o’r cyfarfod ym mis Medi i’r cyfarfod ar 15 Hydref.\nEglurodd Pennaeth y Gyfraith, AD a Gwasanaethau Democrataidd ei fod yn fater dilyniannu a bod rhaid cyflwyno’r eitem yng nghyfarfod y Cabinet ar 24 Medi ac yna yng nghyfarfod y Cyngor Llawn ym mis Hydref.\nPENDERFYNWYD yn amodol ar yr uchod, cadarnhau cofnodion y cyfarfod Cyngor Llawn a gynhaliwyd ar 2 Gorffennaf 2019 fel cofnod cywir a bod y Cadeirydd yn eu llofnodi.\nCYNLLUN AMDDIFFYN ARFORDIR DWYRAIN Y RHYL PDF 334 KB\nGweld y datganiadau o gysylltiad ar gyfer Eitem 6.\nYstyried adroddiad gan y Peiriannydd Risg Llifogydd (copi ynghlwm) ar y cynigion am gynllun amddiffyn arfordir yn nwyrain y Rhyl.\nWellbeingAssessment , Eitem 6. PDF 426 KB\nCyflwynodd Aelod Arweiniol Gwastraff, Cludiant a’r Amgylchedd adroddiad Cynllun Amddiffyn Arfordir Dwyrain Y Rhyl (a ddosbarthwyd yn flaenorol) i hysbysu’r aelodau am gynllun amddiffyn arfordir arfaethedig yn Nwyrain Y Rhyl a fyddai’n darparu safon briodol o amddiffyniad llifogydd i oddeutu 1,650 eiddo.\nNodwyd bod y tebygolrwydd o lifogydd difrifol yn fwy acíwt yn Nwyrain y Rhyl nag unrhyw leoliad arall yn Sir Ddinbych. Dangosodd ymchwiliad i lifogydd 2013 y gallai eiddo ddioddef llifogydd yn ystod digwyddiad 1 mewn 20 mlynedd.\nCynllun Amddiffyn Arfordir Dwyrain y Rhyl oedd y cynllun amddiffyn arfordir â’r flaenoriaeth uchaf ar gyfer y Cyngor. Roedd cost y prosiect wedi’i amcangyfrif yn £27.5 miliwn.\nRoedd y cynllun i fod i gan ei ariannu yn defnyddio model Menter Benthyca Llywodraeth Leol. Y gyfradd grant ar gyfer gwaith amddiffyn yr arfordir oedd 75%, felly, byddai’r prosiect yn cael ei ariannu’n llwyr gan y Cyngor, gyda 75% o’r costau yn cael eu had-dalu gan Lywodraeth Cymru dros gyfnod o 25 mlynedd drwy’r Grant Cynnal Refeniw. Oherwydd maint y cynllun, mae’n debyg y byddai’n rhaid i’r Cyngor fenthyg y mwyafrif o’r arian, er bod £2m o arian cyffredinol wedi’i glustnodi ar gyfer y cynllun.\nNi fyddai Llywodraeth Cymru yn ystyried ceisiadau am fwy o grant lle’r oedd costau wedi cynyddu uwchlaw'r swm a gymeradwywyd gan y grant. Er mwyn cyflawni sicrwydd cost digonol ar gyfer cynllun Dwyrain y Rhyl, penderfynwyd caffael camau dylunio ac adeiladu'r cynllun gan ddefnyddio Fframwaith Caffael y Sector Cyhoeddus Scape. Ym mis Awst 2016 gwnaed cytundeb cyflawni gyda'r Partner Fframwaith, Balfour Beatty. O ganlyniad i'r cysylltiad cynnar hwn gan y contractwr, roedd hyder y gellid cyflawni'r cynllun hyd at ei gwblhau o fewn yr amcangyfrif cost cyfredol.\nRoedd Fframwaith Scape yn cefnogi defnydd cadwyni cyflenwi lleol. Rheolwyd hyn trwy “Siarter Cadwyn Gyflenwi” a'i hasesu yn erbyn Dangosyddion Perfformiad Allweddol. Er enghraifft, dylai o leiaf 40% o wariant y prosiect fod o fewn radiws o 20 milltir a 75% o fewn radiws o 40 milltir. Roedd Balfour Beatty wedi ymgysylltu'n helaeth ag is-gontractwyr a chyflenwyr lleol, gan ddim ond edrych ymhellach i ffwrdd pan nad oedd adnoddau ar gael yn lleol neu pan nad oeddent yn gallu darparu gwerth am arian.\nRoedd y cynllun wedi cael ei ystyried yn flaenorol a’i gefnogi gan y Tîm Gweithredol Corfforaethol, y Grŵp Buddsoddi Strategol a’r Cabinet ac fe gynhaliwyd sesiynau galw heibio cyhoeddus ym mis Hydref a mis Tachwedd 2018.\nY risg fwyaf sylweddol oedd gysylltiedig â'r prosiect oedd bod telerau benthyciad Llywodraeth Cymru yn arwain at faich refeniw hirdymor (25 mlynedd) i'r Cyngor.\nRoedd y cynllun arfaethedig yn cynnwys gosod 128,000 tunnell o feini o flaen yr amddiffynfeydd môr presennol, yn ogystal ag amddiffynfa fôr newydd 600m o hyd ger y wal a'r promenâd. Byddai tri phwynt mynediad gwell at y traeth hefyd yn cael eu darparu. Cynigiwyd y byddai’r gwaith adeiladu yn dechrau ym mis Ebrill 2020 ac yn dod i ben ym mis Rhagfyr 2022.\nCafwyd trafodaeth fanwl a chodwyd y pwyntiau canlynol:\n· Mynegwyd pryderon o ran ... view the full Cofnodion text for item 6.\nADRODDIAD BLYNYDDOL Y PWYLLGOR LLYWODRAETHU CORFFORAETHOL PDF 244 KB\nYstyried adroddiad gan Bennaeth y Gyfraith, Adnoddau Dynol a’r Gwasanaethau Democrataidd (copi ynghlwm) am waith y Pwyllgor Llywodraethu Corfforaethol ar gyfer blwyddyn y cyngor 2018/2019.\nGan nad oedd y Cadeirydd nac ychwaith yr Is-Gadeirydd yn gallu mynychu cyfarfod y Cyngor Llawn, cytunwyd i ohirio Adroddiad Blynyddol y Pwyllgor Llywodraethu Corfforaethol tan gyfarfod y Cyngor ar 15 Hydref 2019.\nPENDERFYNWYD bod Adroddiad Blynyddol y Pwyllgor Llywodraethu Corfforaethol yn cael ei ohirio tan 15 Hydref 2019.\nRHAGLEN GWAITH I’R DYFODOL Y CYNGOR SIR PDF 411 KB\nYstyried Rhaglen Gwaith i’r Dyfodol y Cyngor (copi ynghlwm).\nCouncil Briefing Forward Work Programme WELSH , Eitem 8. PDF 223 KB\nCyflwynodd Pennaeth y Gyfraith, AD a Gwasanaethau Democrataidd Raglen Gwaith i'r Dyfodol y Cyngor ynghyd â Rhaglen Gwaith i'r Dyfodol Briffio'r Cyngor (a ddosbarthwyd yn flaenorol).\nCadarnhawyd y byddai cyfarfod y Cyngor Arbennig yn cael ei gynnal ar 19 Medi 2019, er mwyn penodi Pennaeth Cyllid newydd.\n15 Hydref, 2019 – Ychwanegu Adroddiad Blynyddol y Pwyllgor Llywodraethu Corfforaethol wedi iddo gael ei ohirio yn y cyfarfod heddiw.\nPENDERFYNWYD, yn amodol ar yr uchod, y dylid cymeradwyo a nodi Rhaglen Gwaith i'r Dyfodol y Cyngor a Rhaglen Gwaith i'r Dyfodol Briffio'r Cyngor.\nDaeth y cyfarfod i ben am 12.05 p.m.


Ysgol yn dathlu prosiectau peirianneg ysbrydoledig - Newyddion - Prifysgol Caerdydd\nYsgol yn dathlu prosiectau peirianneg ysbrydoledig\nMae chwe phrosiect peirianneg arloesol, gan gynnwys cladin gwrth-dân hunan-weithredol a blwch offer digidol, ymhlith yr enillwyr yng Ngwobr Peirianwyr Ysbrydoledig 2021.\nMae'r Wobr Peirianwyr Ysbrydoledig yn annog meddwl entrepreneuraidd a masnachol ymysg myfyrwyr peirianneg, gan ddathlu myfyrwyr y mae eu prosiectau'n datrys problem yn y byd go iawn neu sy’n dangos parodrwydd technolegol a chydweithrediad â diwydiant.\nMae'r Wobr yn cael ei chynnig gan Dîm Menter a Dechrau Busnes y Brifysgol, gyda chefnogaeth nawdd y Gymrodoriaeth Peirianwyr mewn Busnes. Mae staff academaidd o'r Ysgol Peirianneg hefyd yn bartneriaid yn y wobr hon.\nMae 6 gwobr o £500, dwy ar gyfer pob un o’r adrannau yn yr Ysgol Peirianneg.\nPeirianneg Bensaernïol, Peirianneg Sifil a Pheirianneg Sifil ac Amgylcheddol\nYmchwiliodd Stephanie Muller i effaith dwy set unfath o dyrbinau echelin-fertigol ar hydrodynameg wêc a symudiad pysgod gan ddefnyddio arbrofion labordy. Mae tyrbinau echelin-fertigol hydrocinetig yn harneisio ynni o afonydd ac aberoedd sy'n llifo'n rhydd, gan gynnig dewis ynni dŵr amgen ar raddfa fach sy'n fwy ecogyfeillgar na pheirianwaith ynni dŵr mawr traddodiadol.\nDatblygodd Jack Willepotte gysyniad cladin gwrth-dân hunan-weithredol gan ddefnyddio dŵr glaw wedi'i storio fel dull atal tân i'w ddefnyddio ar adeiladau mawr, uchel. Ymgorfforodd y prosiect system bibellau mewn cladin adeiladau hawdd-ei-osod, anllosgadwy, i ddarparu datrysiad i'r problemau cyfredol o ran tanau mewn adeiladau uchel.\nPeirianneg Fecanyddol a Meddygol\nDatblygodd tîm yn cynnwys Max Durow, Nathan Sturges, Joseph Sealey, Samuel Lewis, Charlie Ringrose, Azibataram Orubo ac Arrmeila Jeyanatha y cysyniad ap Plant Pal i fesur iechyd planhigion mewn amser real tra ar yr un pryd yn helpu i wella lles meddyliol y defnyddiwr trwy awgrymu gweithgareddau ffordd iach o fyw, fel yfed dŵr.\nCreodd tîm yn cynnwys Jasper Gaskin, Jesus Lancianese, Ellin Anegkana, Chris Mark a Benjamin Thornley y Dyno Bag, sy'n galluogi bwyd i gael ei wresogi yn y tymor hir wrth gael ei gludo ar feic. Ar hyn o bryd, mae 80% o asiantau Deliveroo yn defnyddio beic, ac mae 36% o gwsmeriaid yn cwyno bod eu bwyd yn cyrraedd yn oer neu ddim yn ffres. Mae'r Dyno Bag yn cynnig datrysiad gwresogi adnewyddadwy ar gyfer bagiau dosbarthu trwy bâr o ddynamos a batri.\nPeirianneg Drydanol, Electronig ac Integredig\nRoedd tîm yn cynnwys Peter Marji, Rory Stuart, Ioannis Efthymiou, Daniel Ellis, Ahmed Kamal ac Ahmed Yacob yn rhan o brosiect cydweithredol rhwng Prifysgol Caerdydd ac Arolwg Antarctig Prydain. Nododd y prosiect atebion posibl ar gyfer datgarboneiddio cynhyrchiant ynni a thrafnidiaeth yn nhiriogaethau Antarctig y DU. Roedd hyn yn cynnwys trosglwyddo i ficrogridiau annibynnol net-sero sy'n defnyddio hyd at 90% o ffynonellau adnewyddadwy wrth gynnal diogelwch y cyflenwad. Dyluniwyd y microgrid i gynnwys batris NMC, tyrbinau gwynt mewn cewyll wedi'u gorchuddio a thechnolegau ffotofoltäig, gyda strategaeth osgoi, newid a gwella trafnidiaeth wedi'i sefydlu.\nDatblygodd Povilas Dumcius yr Automify: cysyniad Blwch Offer Digidol sy'n ceisio helpu gweithgynhyrchwyr i dracio a storio offer yn effeithlon. Mae Automify yn monitro mynediad i flwch offer, yn ogystal â pha offer ac asedau sydd wedi'u cymryd. Gobaith y syniad yw helpu gweithgynhyrchwyr i atal eitemau rhag cael eu colli neu eu dwyn a, thrwy integreiddio data byd go iawn, ei nod yw gwella diogelwch a sicrhau cydymffurfiaeth â'r gofynion rheoliadol sy'n cynyddu o hyd.\nBydd prosiectau'n cael eu beirniadu, gan ddefnyddio meini prawf penodol, gan banel o feirniaid sy'n cynnwys staff Academaidd o’r Ysgol Peirianneg, y Tîm Menter, y Tîm Arloesedd a'r gymuned fusnes.\nMae'r wobr hon yn cyd-fynd â gwaith prosiect a wnaed eisoes gan fyfyrwyr blwyddyn tri a phedwar, ond mae'r wobr hefyd yn agored i fyfyrwyr sydd â syniad y tu hwnt i'w gwaith prosiect, felly gall unrhyw fyfyriwr peirianneg ar unrhyw lefel wneud cais.\nYmunwch â ni yn llongyfarch yr holl enillwyr ar y cyflawniad hwn.


Arfarniad agored – Gwneud pethau gwell – Medium\nMae dechrau swydd newydd yn Research in Practice ac Research in Practice for Adults wedi bod yn wych, ac rydw i wedi gwerthfawrogi’r cyfle i gymryd cyfrifoldeb am y gyllideb ar gyfer digwyddiadau ac arwain y tîm.\nRoedd fy arfarniad cyntaf i yn gyfle i feincnodi sut rwy’n gwneud ac i edrych ar beth sydd angen i mi ddatblygu. Roedd e’n grêt mai nad broses un ffordd oedd hyn a chefais y cyfle i ddatblygu fy amcanion fy hun.\nRydw i eisoes wedi blogio am y manteision o weithio’n agored. Mae hyn yn golygu rhannu’r da a’r drwg. Rydw i wedi cael ysbrydoliaeth o flogbost Louise Cato ar ei ofnau. Mae gen i ddiddordeb mawr i weld sut mae Louise yn defnyddio mapiau ffyrdd i nodi ei ddatblygiad, yn enwedig gan fy mod i wedi datblygu bwrdd Trello i geisio gadw golwg ar ble rydw i ar y foment. Mae Neil Tamplin wedi rhannu sut mae Gwasanaeth Digidol y Llywodraeth yn ddefnyddio nhw ar gyfer ei gwaith, ac mae’r adnoddau yma yn edrych mor ddefnyddiol.\nBeth sydd wedi mynd yn dda?\nFe wnes i ddefnyddio byrddau Trello er mwyn rheoli fy nigwyddiadau yn fy swydd ddiwethaf. Fel rhywun sydd wedi gweithio’n galed i wella eu rheolaeth amser, rydw i wedi elwa o gic ddigidol i’r pen ôl i gadw fi ar y trywydd iawn.\nCyn i mi ddechrau, fe wnaethon ni ddefnyddio taenlenni i gadw llygaid ar sut oedden ni’n gwneud. Mae’r tîm digidol yn defnyddio Basecamp, felly rydw i wedi cymryd y cyfle i brofi ei ddefnydd ar gyfer rheoli digwyddiadau. Fy argraffiadau cyntaf yw y gallai weithio ychydig yn well na Trello ar gyfer prosiectau cymhleth gan nad yw e mor syml. Amser a ddengys os bydd pawb arall yn prynu mewn i e pan mae’r prosesau gwaith yn dechrau.\nBlogiais ar y dull arweinyddiaeth gwas roeddwn i eisiau rhoi ar waith pan ddechreuais yn y swydd, ac mae’n gweithio’n dda hyd yma. Yn ein cyfarfodydd wythnosol mae gennym 5 munud yr un i rannu beth ni’n wneud, beth sydd ar y gorwel ac unrhyw faterion arall rydym yn eu hwynebu. Mae hyn wedi sicrhau bod pawb yn ymwybodol o beth sy’n mynd ymlaen heb fod yn faich ar eu hamser. Yr unig broblem yw ei bod hi’n hawdd edrych ar bethau o ran yr wythnos hynny’n unig, felly rydw i wedi dechrau annog y tîm i edrych ar bethau gydag un llygad ar y tymor hir ar ôl adborth o fy nghydweithiwr Ella.\nY peth defnyddiol ynglŷn â bod yn gydlynydd digwyddiadau yw fy mod i’n cael rhwydweithio â phobl ysbrydoledig sy’n darparu gofal cymdeithasol. Trwy rannu adnoddau defnyddiol a phwyntiau dysgu mewn digwyddiadau (ac ar-lein yn bersonol), rydw i wedi datblygu fy ngwybodaeth am y sector yn Lloegr. Roedd gennyf ddiddordeb arbennig yn ymagwedd Leeds ar ôl dysgu amdano yn ein Fforwm Arweinwyr, ac rwy’n gobeithio rhoi blogbost at ei gilydd yn y dyfodol i helpu i gadarnhau’r dysgu i mi ac i rannu arfer da.\nA thrwy fod yn Gardi gyda breichiau byr a phocedi dwfn, llwyddais i arbed £3.5k i ni ar leoliad cynhadledd ar ôl i ni gael gwasanaeth anfoddhaol. Boom!\nBeth allai wneud yn well?\nEr wnaethon ni cael adborth da o fynychwyr yn y digwyddiad cenedlaethol cyntaf yr arweiniais, roedd yna feysydd i’w datblygu. Roedd fy nghydweithiwr Ami wedi rhedeg ei digwyddiad hi mewn modd mor effeithiol fel nad oedd e’n hawdd gweld y cymhlethdodau, rhywbeth a ddaeth yn amlwg pan gawsom broblemau yn fy nigwyddiad i. Roeddwn i’n gyfforddus iawn yn fy swydd ddiwethaf — roeddem wedi gweithio gyda’n gilydd am bum mlynedd ac roedden ni gyd yn gwybod yn union beth oedd rhaid gwneud, ac fe wnes i gymryd hyn yn ganiataol. Fe wnes i ddim tynnu am gymorth pan roedd angen, ac fe fyddai hyn wedi ein helpu ni i fynd i’r afael â’r problemau mewn modd lot fwy effeithiol. Yn amlwg byddai’n well gen i os byddai popeth wedi mynd yn berffaith, ond dysgais i siwd gymaint o’r camgymeriadau, ac yn sgil hynny fe wnaeth y digwyddiad nesaf mynd yn lot gwell. Fe wnaeth hyn hefyd helpu ni i fewnosod y seiliau ar gyfer cyfarfod gwerthuso da ar ôl ein digwyddiadau cenedlaethol, sydd wedi arwain at lot o ddysgu cadarnhaol hyd yn hyn.\nRydw i jyst yn dechrau ar fy siwrne rheoli llinell. Rydyn ni wedi dechrau bondio fel tîm ac rydw i wedi cael ychydig o sgyrsiau anodd, ond rwy’n gwybod y bydd rhaid imi gael mwy o’r rheini wrth i ni fynd ymlaen. Mae gyda ni hyfforddiant rheoli llinell yn gynnar yn y flwyddyn nesaf ar ddeallusrwydd emosiynol, felly fe fydd yn ddiddorol i weld beth allaf gymryd o hynny.\nRydw i’n dal i fynd i’r afael â beth yw gwaith dydd i ddydd y tîm, ac mae’n rhaid i mi feithrin fy ngwybodaeth ymarferol o beth mae’r tîm yn ei wneud. Dim ond fi sydd yn y swyddfa am y ddau ddiwrnod olaf cyn Dolig, felly erbyn hynny bydd rhaid i fi fod yn hollol glir am bopeth.\nRwy’n benderfynol o barhau â’r dull arweinyddiaeth gwas. Rwy’n meddwl amdano sut y gallaf annog y tîm i gynhyrchu eu hatebion eu hunain i faterion, yn enwedig gan mai nhw yw’r rhai sy’n mynd i’r afael â nhw o ddydd i ddydd. Felly rwy’n mynd i hwyluso diwrnod tîm fel gallwn edrych ar beth sy’n gweithio, beth yw’r materion a sut y gallwn ni wella. Os yw’n mynd yn dda, dylai hyn ein helpu ni i glymu fel tîm a gwella’r ffordd ni’n gweithio. Dydw i ddim am wahanu’r wybodaeth am y gwaith o’r broses benderfynu — nid yw broses gorchymyn a rheoli yn gynllun gwych mewn unrhyw sefyllfa, ond ar ôl 3 mis yn y swydd byddai’n hunllef. Fe wnâi rhannu beth sy’n digwydd o ganlyniad fel y gall unrhyw un sydd â diddordeb ddefnyddio fy ymagwedd a mynd â fe ychydig o gamau ymhellach.


Gwaith saer - Wicipedia\nMath o grefft yw gwaith saer neu waith coed sy'n ymdrin yn bennaf â'r gwaith o dorri, siapio a gosod deunyddiau adeiladu - pren yn bennaf - fel rhan o waith godi adeiladau, adeiladu llongau, codi pontydd pren, gosod ffurfwaith concrid, ayb. Yn draddodiadol, roedd seiri yn gweithio gyda choed a phren naturiol ac yn gwneud y gwaith garw o fframio, ond mae'r grefft bellach yn defnyddio deunyddiau eraill. Erbyn hyn, mae'r gwaith cain o wneud dodrefn hefyd yn cael eu hystyried yn waith saer.\nSeiri coed wrth eu gwaith\nMae seiri fel arfer yn dysgu eu crefft trwy brentisiaeth ac yn dod yn gymwys trwy gwblhau profion. Mae hefyd modd dysgu'r grefft trwy brofiad gwaith yn ogystal â rhaglen hyfforddiant ffurfiol.\nPren yw un o'r deunyddiau adeiladu hynaf y ddynoliaeth. Gwellodd y gallu i siapio pren gyda datblygiadau technolegol yn oes y cerrig, oes yr efydd ac oes yr haearn. Mae casys pren a osodwyd ar ffynhonnau dwr a ddarganfuwyd yn nwyrain yr Almaen ymhlith y dystiolaeth archolegol hynaf o waith saer, yn dyddio yn ôl i'r cyfnod neolithig tua 7,000 o flynyddoedd yn ôl.\nSerch hynny, cymharol ychydig o wybodaeth sydd i'w chael am waith coed yn y cyfnod cynhanesyddol neu ganrifoedd mwy diweddar gan fod y wybodaeth a'r grefft yn cael ei throsglwyddo o berson i berson, heb ei chofnodi, hyd nes y dyseiswyd y wasg argraffu yn y 15g, ac yn y 18g a'r 19g y dechreuodd adeiladwyr gyhoeddi llyfrau canllaw a phatrwm.\nY testun pensaernïol hynaf sy'n hysbys yw deg llyfr Vitruvius, De architectura, sy'n trafod gwaith saer ymhlith pethau eraill.\nMae temlau yn Tsieina, megis Teml Nanchan a adeiladwyd yn 782, ac Eglwys Greensted, sydd â rhannau sy'n dyddio yn ôl i'r 11g, ac eglwysi 12g a 13g yn Norwy yn rhai o'r adeiladau pren hynaf yn y byd.\nYn yr 16g, gwelwyd mwy o felinau coed yn Ewrop. Roedd archwilio tiroedd America yn cael ei yrru i raddau gan ddyhead am ragor o adnoddau, yn cynnwys coed, i'w defnyddio mewn llongau ac adeiladau yn Ewrop. Cyflwynodd datblygiadau'r Chwyldro Diwydiannol yn y 18g, a dyfeisiadau fel yr injan stêm, hoelion a'r llif gron newidiadau pellach yn nulliau adeiladu, a'r grefft o waith coed o ganlyniad\nBu newidiadau pellach yn y 19g gyda datblygiad dosbarthiad a pheirianyddiaeth drydanol a arweiniodd at declynau a ddelir yn y llaw, sgriwiau a hoelion gwifrau. Daeth sement portland yn gyffredin yn yr 20g a cymerodd sylfeini concrid le siliau pren trymion. Daeth plastrfwrdd hefyd i gymryd lle plastr calch ar aisiau pren. Ymddangosodd mathau o goed oedd wedi'u peiriannu a'u trin yn gemegol hefyd.\nWedi dod o "https://cy.wikipedia.org/w/index.php?title=Gwaith_saer&oldid=8269914"\nLast edited on 21 Mai 2019, at 12:19\nNewidiwyd y dudalen hon ddiwethaf ar 21 Mai 2019, am 12:19.


21 Peth i'w Wneud yng Nghaerdydd Yn 2021 - Croeso Caerdydd\nHafan NEWYDDION 21 Peth i'w Wneud yng Nghaerdydd Yn 2021\nRoedd 2020 yn flwyddyn heriol i bawb. Blwyddyn a wnaed yn anos byth i fynd drwyddi oherwydd cau atyniadau, canslo digwyddiadau a gwyliau byw, a phostio gwyliau.\nYma yn Croeso Caerdydd rydym yn gobeithio y bydd 2021 yn flwyddyn llawer gwell. Os ydych chi’n chwilio am rywbeth i edrych ymlaen ato hefyd, dyma ein rhestr o 21 o bethau i’w gwneud yng Nghaerdydd yn 2021 (bysedd wedi croesi).\n1. Ymweld â’r Techniquest newydd a gwell\nAr ôl pedair blynedd o gynllunio a datblygu, mae canolfan wyddoniaeth a darganfod fwyaf Cymru wedi’i gweddnewid yn sylweddol a bellach yn cynnig 52 o arddangosion newydd sbon. Gall ymwelwyr ddisgwyl amrywiaeth eang o arddangosion arloesol wedi eu gwneud yn bwrpasol – gan gynnwys efelychydd daeargryn, bwrdd llawdriniaeth rhithwir a cherbyd a yrrir o bell. Bydd yr holl arddangosion yn Techniquest yn ymdrin â phum thema allweddol – gwyddoniaeth fiofeddygol, yr amgylchedd, materion y byd, cemeg a’r gofod.\n2. Mynd i gyngerdd yng Nghastell Caerdydd\nGydag wyth cyngerdd wedi’u cyhoeddi hyd yn hyn, mae 2021 yn addo bod yn flwyddyn wych ar gyfer cerddoriaeth fyw yng Nghastell Caerdydd. Gyda pherfformwyr nodedig o bob maes cerddorol, gan gynnwys Foals, Michael Bublé, Ryan Adams, Lionel Richie a Kaiser Chiefs, bydd rhywbeth at ddant pawb. Gallwch gael mwy o wybodaeth am ddigwyddiadau yng Nghastell Caerdydd ac archebu eich tocynnau yma.\n3. Anturio yng Nghanolfan Dŵr Gwyn Rhyngwladol Caerdydd\nCyfleuster antur gwefreiddiol yng nghanol y Pentref Chwaraeon Rhyngwladol yw Dŵr Gwyn Rhyngwladol Caerdydd. Dewch i fwynhau amrywiaeth o weithgareddau hamdden cyffrous ar gyfer ceiswyr antur o bob oed, gan gynnwys Antur Awyr, rafftio dŵr gwyn, ymarferion tiwb a gweithgareddau gwych eraill.\nBydd Gwobr gelf gyfoes ryngwladol fwyaf y DU, Artes Mundi, yn dychwelyd ar gyfer y nawfed tro gydag arddangosfa pum mis rhwng 13 Chwefror 2021 a 6 Mehefin 2021 mewn tri lleoliad ledled Caerdydd: Amgueddfa Genedlaethol Caerdydd, Chapter a g39.\nDewch i brofi’r gystadleuaeth griced wefreiddiol newydd i bawb. Beth yw The Hundred? Saith dinas. Wyth tîm. 100 pelawd. Bydd The Hundred yn cael ei chwarae dros bum wythnos yn ystod gwyliau’r ysgol a bydd yn ffordd wych i deuluoedd fwynhau criced. Gallwch wylio gemau yng Ngerddi Sophia, Caerdydd.\n6. Amgueddfa Genedlaethol Caerdydd\nYn gartref i gasgliadau celf, hanes naturiol a daeareg cenedlaethol Cymru, dylai Amgueddfa Genedlaethol Caerdydd fod ar restr bawb o bethau i’w gwneud yng Nghaerdydd. Os ydych yn ymweld ar gyllideb dynn, dylai hyn fod ar dop y rhestr gan fod yr amgueddfa am ddim.\n7. Taith Cerfluniau Fforest Fawr\nMae’r daith mewn ardal goetir gyferbyn â’r castell tylwyth teg, Castell Coch. Mae’r llwybr oddeutu milltir a hanner o hyd a’i nod yw mynd â chi ar daith hud a lledrith drwy’r fforest. Ffordd wych i ail-gysylltu â natur i ddod o hyd i ychydig o dawelwch, ac mae’r cwbl am ddim.\n8. Grand Prix Speedway Prydain Adrian Flux yr FIM 2021\nMae digwyddiad chwaraeon modur dan do mwyaf Prydain yn dathlu ei 20fed flwyddyn yng Nghaerdydd gyda’i SGP Prydain Adrian Flux mwyaf a gorau eto! Hefyd, eleni bydd SGP Prydain Adrian Flux yn rhuo ei ffordd i Gaerdydd gydag ardal selogion llawn gweithgareddau ar lawnt neuadd y ddinas a fydd yn gwefreiddio cefnogwyr gyda styntiau anhygoel, sioeau rhedeg rhydd, sesiynau awtograffau SGP swyddogol, adloniant Monster Energy, a cherddoriaeth fyw.\n9. Gwyliwch sioe gerdd yng Nghanolfan Mileniwm Cymru\nCanolfan Mileniwm Cymru yw cartref y celfyddydau yng Nghymru. Gydag amrywiaeth eang o sioeau cerdd gwych wedi’u trefnu ar gyfer 2021 gan gynnwys School of Rock, Sister Act, Le Miserables, Grease, We Will Rock You a mwy, rydym yn argymell yn gryf eich bod yn ymweld â Chanolfan Mileniwm Cymru eleni.\n10. Parc y Rhath a Llyn Parc y Rhath\nUn o’n hoff leoedd yn y ddinas, nad yw digon o dwristiaid ac ymwelwr yn ei weld, mae Parc a Llyn y Rhath yn ddiwrnod allan am ddim ffantastig i unrhyw un a phawb. Os oes gennych ddiddordeb mewn bywyd gwyllt a garddwriaeth lleol, am fynd am dro mewn lleoliad hyfryd neu os oes gennych blant sydd am fynd yn wyllt mewn parc chwarae mawr, mae Parc a Llyn y Rhath yn berffaith i chi.\n11. Taith Hofrennydd Whizzard\nDewch i hedfan gyda Whizzard Helicopters a mentro i’r entrychion o Lanfa Hofrenyddion Caerdydd gyda thaith olygfaol sy’n rhoi golwg gwahanol ar y byd sy’n hynod arbennig. Maent yn cynnig hediadau wedi’u teilwra lle gallwch hedfan lle bynnag y dewiswch, neu gallwch fynd ar lwybr a argymhellir.\n12. Llwybr Bae Caerdydd\nEwch ar daith ar hyd Morglawdd Bae Caerdydd, cewch weld golygfeydd ysblennydd o’r bae a Môr Hafren a mwynhewch y môr. Mae Llwybr y Bae yn 10km o hyd ac yn pasio sawl atyniad ar hyd y ffordd o’r Eglwys Norwyaidd, Canolfan Mileniwm Cymru, Y Senedd a mwy. Lawrlwythwch map y llwybr yma neu ewch i nôl un o’r Ganolfan Groeso.\n13. Ewich i Eglwys Gadeiriol Llandaf\nEwch i ymweld ag un o eglwysi cadeiriol mwyaf deniadol y DU, a phrofi hanes, treftadaeth a phensaernïaeth ryfeddol. Saif yr eglwys gadeiriol yn “ninas” hynafol Llandaf ac mae’n un o’r safleoedd Cristnogol hynaf ym Mhrydain.\n14. Profwch Ŵyl Experimentica\nMae Experimentica yn ŵyl gelf fyw yng Nghaerdydd a gynhelir gan Ganolfan Gelfyddydau Chapter sy’n annog cymryd risg, cydweithredu a chyfnewid rhwng artistiaid a chynulleidfaoedd. Mae’r ŵyl yn comisiynu ac yn cynnal rhaglen ddeinamig o brosiectau celf, perfformiad a rhyngddisgyblaethol byw ac yn cynnig llwyfan i artistiaid y DU a rhyngwladol ar bob cam o’u gyrfaoedd gyflwyno gwaith arbrofol mewn amgylchedd agored a chefnogol.\n15. Triathlon Caerdydd 2021\nMae cofrestru ar gyfer Triathlon Caerdydd yn rhoi cyfle i chi gystadlu yn un o driathlonau dinas gorau’r DU. Gyda phob pellter o Super-Sprint i Olympaidd a chyfle i grwpiau oedran gymhwyso ar gyfer Triathlon y Byd, mae rhywbeth ar gyfer pob gallu yn Nhriathlon Caerdydd.\n16. Archwilio Taith Taf\nEwch ar daith gerdded neu feicio rhwng Bae Caerdydd a Thongwynlais ar hyd 8 milltir o Daith Taf hardd, gan fynd heibio i lawer o brif atyniadau Caerdydd a mannau prydferth naturiol eithriadol ar hyd y ffordd. Mae Taith Taf yn antur awyr agored wych sy’n aml yn cael ei hanwybyddu gan drigolion.\n17. Darganfod Hanes Cymru yn Amgueddfa Werin Cymru Sain Ffagan\nEwch yn ôl mewn amser yn atyniad treftadaeth mwyaf poblogaidd Cymru. Saif yr amgueddfa, sy’n cynnig mynediad am ddim, ar dir castell a gerddi godidog Sain Ffagan. Ers 1948, mae dros ddeugain adeilad gwreiddiol o wahanol gyfnodau hanesyddol wedi eu hailgodi yn y parcdir 100 erw, gan gynnwys tai, fferm, ysgol, capel a Sefydliad Gweithwyr ysblennydd. Daw Sain Ffagan yn fyw trwy grefftau a gweithgareddau traddodiadol mewn gweithdai lle mae crefftwyr yn parhau i arddangos eu sgiliau traddodiadol.\n18. Aros Dros Nos\nYdych chi wedi syrffedu ar yr un pedair wal? Os felly, rydym yn credu ei bod yn hen bryd i chi gael gwyliau yn y wlad hon yng Nghaerdydd pan fydd yn ddiogel gwneud hynny!! Rydym yn credu nad oes rhaid mynd i ffwrdd i gael hoe. Beth am archebu noson yn un o Westai a Sbas Caerdydd a mwynhau ychydig o orffwys ac ymlacio.\n19. Distyllfa Castell Hensol\nDistyllfa jin gyntaf Cymru ar raddfa lawn yw Castell Hensol sydd hefyd yn cynnwys canolfan ymwelwyr, ysgol jin ac uned botelu. Mae wedi’i lleoli yn seleri Castell Hensol sy’n adeilad rhestredig gradd 1 ac yn llawn hanes a threftadaeth.\n20. Ymweld â Sgwâr Cyhoeddus Castell Caerdydd\nMae Sgwâr Cyhoeddus Castell Caerdydd yn ffordd hyfryd o dreulio’r diwrnod. Gallwch eistedd i lawr ac ymlacio ar lawntiau’r Castell neu wrth y byrddau picnic, dod â’ch picnic eich hun, mwynhau coffi a thafell o gacen o’r bistro, gadael i’r plant chwarae a mwynhau’r golygfeydd hyfryd yn rhad ac am ddim!\n21. COGINIO AR Y CYD CYMREIG GYDA LOVING WELSH FOOD\nCoginio ar y Cyd Cymreig – blas arbennig ar Gymru o ddiogelwch eich soffa! Coginiwch ynghyd â’r cogydd teledu Nerys Howell a’r Gwesteiwr Loving Welsh Food Sian Roberts wrth fwynhau coctel Cymreig, neu ymlaciwch a mwynhewch y coginio, yr awgrymiadau a’r straeon gorau. Mae pob rysáit yn hawdd ei dilyn a gallwch ofyn cymaint o gwestiynau ag yr hoffech. I gael rhagor o wybodaeth, cysylltwch â info@lovingwelshfood.uk


blog heb enw: 2006\nMa hysbysebiad Tango fues i'n gweithio arno llynedd bellach arlein.\nPostiwyd gan Chicken Legs, Twm and The Kid am 16:10 5 comments: links i'r post hwn\nThe cows had been specially massaged\nDwi'm di dal lan da bloglines ers amser felly dwi'm yn gwbod os oes rhywun di blogio am hyn yn barod. Mi oedd na stori dda yn y Guardian heddi ynglyn a grwp o bobol ifanc yn Hamburg wnaeth ddwyn danteithion drud o ddelicatessen yn steil y ffilm 'The Edukators'. Hoff ddyfyniad o'r stori -\nPostiwyd gan Chicken Legs, Twm and The Kid am 14:05 No comments: links i'r post hwn\nMa nhw'n dweud 'little things please little minds' a ma fe'n hollol wir - ddoe dreulies i ddeg munud reit ddiddan yn rhoi geirie gwahanol i fewn ar y wefan yma.\nPostiwyd gan Chicken Legs, Twm and The Kid am 11:44 No comments: links i'r post hwn\nDwi di bod bant ar y ngwylie am rhai wsnose yn bell i ffwrdd o fyd y cyfrifiadur. Newydd rhoi cip ar rhai o'r blogie arferol a ma hi'n ymddangos bod Dwlwen wedi'n nhagio, felly co ni'r atebion, itha diflas gwaetha'r modd...\n1. Casglu arian Littlewoods Pools o ddrws i ddrws, diflas ar y diawl a poen pan oedd hi'n bwrw glaw.\n2. 'Usher' mewn theatr.\n3. Bownsar/cyfarchwr(wedi gwisgo fel mynach) yng Nghastell Caldicott, mond nosweth o waith wnes i gyda grwp o ffrindie Coleg, aethon ni ddim nôl am ragor.\n4. Ffotograffydd mewn clwb nos ym Mryste yn tynnu llunie o grwpie o ffermwyr meddw.\n4. Pontnewydd, ger Pontiets.\nPedwar rhaglen teledu dw i'n eu caru\nHwn yw'r un anodda hyd yn hyn, dwi'n gwylio'r teledu yn rheolaidd ond anaml iawn dwi'n 'caru' rhaglen deledu...\n3. Y Ddau Ffranc\n4. Stwff o'r 80'au - Airwolf, Alf, A-Team, Mork & Mindy a.y.y.b.\n2. Y Weriniaeth Tsiec\n2. Pitsa cartref\n4. Bwyd Ffrengig\n1. Adre yn yr ardd, ma dwy goeden da fi isie planu.\n2. Mewn caban ynghanol coedwig, o flaen tân agored mawr a hi'n bwrw eira'n drwm tu fas.\n3. Ar fwrdd llong anferth ar y môr (dwi'm yn teithio'n dda ar y môr ond dwi ffansi mynd ar un o'r gwylie na ar fwrdd tancer olew).\n4. Booze cruise i Ffrainc\nOs oes na rhywun mas na sydd heb i dagio 'to cerwch amdani.\nPostiwyd gan Chicken Legs, Twm and The Kid am 15:29 No comments: links i'r post hwn


SPCK Assemblies (Cymraeg) - Cymynrodd Nelson Mandela\nCymynrodd Nelson Mandela\nDiwrnod Sharpeville (21 Mawrth)\ngan Sharpeville Day (21 March)\nArchwilio’r thema o faddeuant a gobaith, sy’n ganolog i gymynrodd Nelson Mandela.\nDoes dim gwaith paratoi na chaglu deunyddiau, ond mae amrywiol ganeuon yn ymwneud â Nelson Mandela y gallech chi chwarae recordiad ohonyn nhw ar ddechrau’r gwasanaeth (mae rhai enghreifftiau’n cael eu cynnig ar y wefan: www.thenation.com/blog/175037/top-ten-songs-about-nelson-mandela#).\nMae llawer o deyrngedau wedi cael eu talu yn y misoedd diwethaf i Nelson Mandela –a’r rheini’n aml yn canolbwyntio’n neilltuol ar ei rôl fel symbol o faddeuant a chymod yn y cyfnod ar ôl iddo gael ei ryddhau o’r carchar. Er hynny, does dim cymaint o sylw wedi cael ei roi i’r digwyddiadau cynharach yn hanes De Affrica a chreulonder y drefn apartheid. Dim ond pan fyddwn wedi deall yn llawn beth yn union oedd wedi digwydd i’r bobl ddu yn Ne Affrica yn y gorffennol y gallwn ni werthfawrogi’n llawn pa mor hynod oedd agwedd Mandela tuag at faddeuant.\nFe ddigwyddodd un o’r digwyddiadau mwyaf gwarthus yn hanes De Affrica ar 21 Mawrth 1960. Ar y diwrnod hwnnw, roedd protestwyr wedi ymgynnull y tu allan i orsaf heddlu mewn trefedigaeth o’r enw Sharpeville i brotestio yn erbyn y deddfau trwydded (pass laws), a oedd yn rhwystro symudiadau pobl ddu De Affrica. Er bod y dorf yn heddychol, a heb fod yn cario arfau, fe drodd yr heddlu arnyn nhw a thanio’u gynau. Cafodd o leiaf 69 o bobl eu lladd, llawer ohonyn nhw wedi eu saethu yn eu cefnau wrth iddyn nhw geisio ffoi.\nO fewn y gymuned ryngwladol, roedd pobl yn ddig iawn ac wedi eu cythruddo oherwydd gweithredoedd awdurdodau De Affrica. Arweiniodd cyflafan Sharpeville at foicot rhyngwladol ar Dde Affrica – gyda sawl gwlad yn gwrthod masnachu â De Affrica na chynnal chwaraeon gyda thimau’r wlad, nes deuai polisi’r apartheid i ben. Yn wir, mae’r dyddiad 21 Mawrth yn cael ei nodi nawr gan y Cenhedloedd Unedig hefyd fel Diwrnod Rhyngwladol Dileu Gwahaniaethu Hiliol.\nAr y pryd yn Ne Affrica, fe ddwysaodd y rhaniadau a’r gwrthdaro chwerw rhwng y bobl ddu a’r bobl wyn – ac yn anffodus, fe waethygodd y sefyllfa yn y degawdau canlynol. Dim ond pan ryddhawyd Mandela o’r carchar ar 11 Chwefror 1990 y dechreuodd pobl De Affrica siarad o ddifri am heddwch a chymod.\nPan ddaeth Nelson Mandela allan i oleuni disglair haul De Affrica ar y diwrnod hwnnw yn Chwefror, yn ddyn rhydd am y tro cyntaf ers 27 mlynedd, roedd rhywbeth hynod am ei edrychiad. Dyna’r dwrn caeedig a oedd yn barod i frwydro, y penderfyniad i wrthod dioddef gorthrwm, ond er hynny, roedd yr olwg o gariad a maddeuant yn nodedig yn ei lygaid.\nHyd yn oed yn y momentau cyntaf rheini y tu allan i’r carchar, fe welsom yr hyn oedd i ddod yn ddiweddarach yn ddilysnod diffiniedig o agwedd Mandela am yr 20 mlynedd ganlynol - ei ddynoliaeth gynnes a’i drugaredd i’w gweld yn amlwg yn ei wên ac yn ei addfwynder ac yn urddas ei ymarweddiad.\nMae’r storïau a oedd i gael eu rhyddhau am hanes ei gyfnod yn y carchar wedi bod yn gyfrwng wedyn i gadarnhau’r ddelwedd o Mandela fel dyn oedd â’r gallu anhygoel i ragori ar y rhaniadau sy’n ein diffinio ac yn ein cadw ar wahân. Storïau oedd y rhain am Nelson Mandela’n dod yn gyfaill i geidwaid hiliol y carchar ac yn eu hennill i ddeall ei achos trwy ei garedigrwydd a’i drugaredd.\nUn o’r delweddau mwyaf eiconig o Mandela yw’r un ohono’n gwisgo crys rygbi’r Springboks yn cyflwyno Cwpan y Byd i gapten tîm De Affrica, Francois Pienaar, yn 1995. Y pwynt yw, i bobl ddu De Affrica, roedd tîm rygbi’r Springboks yn gyfystyr â’r system apartheid, gyda’r bobl oedd yn gyfrifol am gyflafan Sharpeville a sawl achos erchyll arall. Felly, roedd gweld Mandela, fel arlywydd du cyntaf De Affrica, yn gwisgo crys y Springboks yn fynegiant cryf iawn o faddeuant ac yn arwydd o symud ymlaen oddi wrth y gorffennol.\nAr 10 Rhagfyr 1996, fel Arlywydd, fe ddewisodd Mandela drefedigaeth Sharpeville fel y lle y byddai’n arwyddo cyfansoddiad newydd De Affrica, cyfansoddiad a fyddai’n sicrhau cydraddoldeb urddas a hawliau dynol i bob un yn Ne Affrica, waeth beth fyddai lliw ei groen. Roedd llawer yn ofni y byddai digwyddiadau tebyg i’r hyn a ddigwyddodd yn Sharpeville yn digwydd eto, a chamdriniaeth o’r hawliau dynol yn arwain at ddial a thywallt gwaed eto yn Ne Affrica. Ond yn lle hynny, fe symudodd y wlad ymlaen o’r tywallt gwaed at y gobaith o ddechreuad newydd – a dewrder a gallu Mandela i faddau a wnaeth hynny’n bosib.\nYng ngwasanaeth coffa Mandela ym mis Rhagfyr 2013, fe ddywedodd yr Arlywydd Obama, ‘while I will always fall short of Madiba’s example, he makes me want to be better . . . He speaks to what is best inside us . . . let us search, then, for his strength - for his largeness of spirit - somewhere inside ourselves.’\nCymynrodd Mandela i’r byd yw un o obaith a maddeuant; ei gymynrodd i bob un ohonom ni yw’r her i fod yn fodau dynol mwy anhunanol.\nMewn sawl ffordd fe ymgorfforodd Nelson Mandela y gwerthoedd y cyfeiriodd Iesu atyn nhw yn ei bregeth enwog, Y Bregeth ar y Mynydd (Mathew 5.43–45):\nClywsoch fel y dywedwyd, ‘Câr dy gymydog, a chasâ dy elyn. Ond rwyf fi’n dweud wrthych; carwch eich gelynion, a gweddïwch dros y rhai sy’n eich erlid.\nRwyt ti’n ein caru ni ac yn maddau ein pechodau ni.\nLlenwa ein calonnau â maddeuant ac â chariad tuag at eraill.


Arolwg ar gwn yn baeddu\nA wnewch gymryd rhan yn yr arolwg hwn i’n helpu ni gasglu tystiolaeth am broblem cwn yn baeddu yn y sir, ac i lansio ymgyrch i addysgu a hysbysu pobl am y broblem.\nRydym am weld perchnogion cwn sy’n byw neu sy’n ymweld â Phowys i fod yn gyfrifol ac i lanhau ar ôl eu cwn. Mae’r mwyafrif helaeth yn gwneud hynny ond rydym am wneud Powys yn ardal dim baw cwn yn 2016 ac yn y dyfodol.\nMae'r arolwg yn cau ar 31 Ionawr 2016.\nRhoi gwybod am achos o gwn yn baeddu\nEr ei fod yn bwnc llosg, ar hyn o bryd ychydig iawn o gwynion neu wybodaeth sy’n dod i law am achosion o berchnogion yn gadael i’w cwn faeddu. Felly ni allwn gyflwyno llawer o hysbysiadau cosb benodedig i geisio lleihau nifer yr achosion.\nMae cwn yn baeddu yn broblem sy’n effeithio ar gymunedau cyfan. Nid yn unig y mae’n hyll ac yn annymunol, ond os nad yw perchnogion yn glanhau ar ôl eu cwn, bydd math o larfa’n datblygu yn y baw sy’n gallu cael ei drosglwyddo i bobl gan arwain at symptomau tebyg i ffliw neu hyd yn oed golli golwg (toxocariasis). Mae plant yn arbennig yn tueddu i gropian a rholio yn y borfa mewn parciau a meysydd chwarae ac yn fwy tebygol o godi’r afiechyd.\nMae Cyngor Sir Powys a Heddlu Dyfed Powys yn gweithio gyda Phartneriaeth Diogelwch Cymunedol Powys i geisio lleihau’r achosion o gwn yn baeddu ac rydym yn gofyn am eich help chi.\nBeth yw 'toxocariasis'\nAnhwylderau ar y llygaid yw’r gwyn gyffredin sy’n gysylltiedig â toxocariasis. Mae hyn yn cael ei achosi gan larfae’n symud ar hyd gwythïen fawr y retina i’r llygad, ac fe all arwain at ddallineb wrth i diwmorau anfalaen dyfu neu ddatblygu retina rhydd.\nMae’n bur debyg nad yw’r cyhoedd na meddygon yn adnabod nac yn adrodd am y rhan fwyaf o achosion o toxocariasis gan nad yw’r symptomau sy’n debyg i ffliw, mor amlwg. Symptomau eraill yw poen amwys, pendro a chyfog, asthma a ffitiau epileptig.\nAm ragor o wybodaeth ewch i www.encams.org


Amgueddfa’r Deyrnas Gopr\nEglwys Seion Corwen\nAm dros 900 o flynyddoedd mae Llys a Chastell Tretŵr wedi’i altro, ei addasu a’i ddiwygio. Gwnaed llawer o’r gwaith hwn i gyd-fynd â steil, ffasiwn a chwaeth y cyfnod.\nRoedd y teuluoedd Picard a Vaughan a fu’n byw yma yn deuluoedd cyfoethog a dylanwadol yng Nghymru yn y cyfnod. Roedd angen lle arnynt i greu argraff. Roedd y llety moethus a grëwyd ganddynt yn adlewyrchu eu statws pwysig fel bonedd Cymreig.\nNawr, yn yr 21ain ganrif, rydym wedi ail-greu cyfres o ystafelloedd fel y byddent wedi ymddangos yn 1470 pan oedd y teulu Vaughan ymysg bonedd Cymru. Yma, cewch weld ffordd soffistigedig o fyw: o ddodrefn wedi’u cerfio’n gain i lestri a sosbenni cegin weithiol. Cewch weld bywyd yn y 15fed ganrif ar ei orau.\nWedi’i dylunio ac adeiladu gan Thomas Telford a William Jessop, mae Pontcysyllte yn golygu ‘ y bont sy’n cysylltu’ . Mae’r Safle Treftadaeth y Byd hwn, yn atyniad arbennig ar gyfer y rhai sydd am brofi un o gyflawniadau mwyaf hynod y Chwyldro Diwydiannol.\nMae stori’r diwydiant copr yn Amlwch yn rhyfeddol. Ar ôl darganfod mwyn copr ar y mynydd yn 1768 daeth tref bysgota fechan Amlwch yn lle pwysicaf ei ddylanwad ar farchnad gopr y byd am gyfnod. O ganlyniad fe ddatblygiodd diwydiant llongau llwyddiannus yn yr harbwr, a thrawsnewidiwyd Amlwch i fod yn un o drefi mwyaf ffyniannus Cymru. Mae Amgueddfa’r Deyrnas Gopr yn adrodd y stori yn llawn.\nMae Theatr Soar yn rhan o Ganolfan Soar. O fewn Canolfan Soar mae holl fudiadau cyfrwng Cymraeg yr ardal, Caffi Cwtsh, Siop y Ganolfan ac, wrth gwrs, Theatr Soar, sy’n Theatr gymunedol ddwyieithog.\nAgorwyd drysau Theatr Soar yn swyddogol yn 2011 ar gyfer cymunedau Merthyr Tudful a’r cyffiniau. Mae’r rhaglenni tymhorol yn profi pwrpas a nod Theatr Soar – i ddarparu cyfleoedd creadigol i bawb ym Merthyr Tudful, beth bynnag bo’u cefndir ieithyddol ac i waredu ffiniau ieithyddol a diwylliannol.


Llyfr Du: Adolygiad - undod\nCofnodwyd arSam Coates\t 18 Medi 2020 18 September 2020 Gadael sylw ar Llyfr Du: Adolygiad\n“Sylfaen chwyldro yw diddymu hierarchaeth, rheolaeth dosbarth a gorfodaeth, ac i adeiladu Cymru newydd, yn ddemocratiaeth gyfranogol go iawn gyda thegwch a chymuned yn sail iddi, lle gall dinasyddion byw bywydau hapus, bodlon.”\nRhai misoedd yn ôl, gofynnodd gydymaith pa beth oedd wedi’i sgrifennu am sut yn union fyddai Cymru annibynnol yn edrych. Darganfyddodd ychydig iawn heblaw Annibyniaeth yn dy Boced – ymdrech i ddangos bod opsiynau eraill tu hwnt i’r status quo Prydeinig.\nYdy hyn o achos hanes arbennig ein mudiad cenedlaethol? O sefyllfa amddiffynnol i warchod ein hiaith a diwylliant unigryw, mae’n hawdd ar adegau i ddisgyn nôl ar weledigaethau o orffennol wedi’i ddelfrydu. Yn fwy diweddar, mae trechiad y glowyr a rheolaeth wag Llafur Cymru wedi’n gadael heb y meddwl iwtopaidd sydd ei angen arnom i ddychmygu dyfodol sy’n well na’r presennol.\nFfurfiwyd Undod gan nad oedd apêl anwleidyddol i’r ‘genedl’ yn gymwys ar gyfer y gwaith o’n blaenau. Does dim diben ail-greu anghydraddoldeb y DG ar raddfa llai. Dyna pam bod Llyfr Du gan Llywelyn ap Gwilym yn gyfraniad hollbwysig i’r weledigaeth fydd yn rhyddhau Cymru o’r wladwriaeth Brydeinig bydredig.\nGan gyfeirio at ryddid, cydraddoldeb a brawdoliaeth (neu solidariaeth yn ein oes llai patriarchol ni) y Chwyldro Ffrengig, mae’r dull gofalus hwn yn dechrau gyda thri egwyddor ar gyfer y Chwyldro Cymreig, sef democratiaeth, cymuned a thegwch.\nGan amlygu mai chwyldro sydd ei eisiau gennym – nid trawsnewid pwer o un elît i’r llall, mae’n cydnabod yr angen am weledigaeth afaelgar sydd werth rhwygo’r drefn sydd ohoni, a dyfnder her y mudiad genedlaethol sydd o’n blaenau.\nFe welwn llawn gofleidio y cysyniad Cwrdaidd o gydffederaliaeth ddemocrataidd. Ar gyfer ein pwrpasau yma, golyga hyn diddymu democratiaeth gynrychiadol o blaid strwythurau a ganiatâ i bob aelod o’r gymuned gymryd rhan mewn penderfyniadau sy’n effeithio arnynt. Dangosa’r dylanwad hwn hefyd le fynno’r pamffled olwg plwralistig ar ddiwylliannau a chymunedau yng Nghymru, yn lle ceisio mowldio ein gwlad amrywiol i fewn i homogenedd ffug a lletchwith.\nAgora’r egwyddorion chwyldroadol drafodaeth ar sut y gallai cymdeithas Gymreig gael ei threfnu i gyflawni anghenion dynol mewn oes o anghydraddoldeb ac argyfwng hinsawdd. Mae syniadau megis incwm sylfaenol a dad-gynwyddoli (tynnu mas o farchnadoedd cyfalafol) rhannau mawr o’r economi yn cyfuno’n hawdd â chyfeiriadaeth tuag at y dyfodol a fu’n aml ar goll o’n trafodaeth genedlaethol, gan gynnwys gwireddu, o’r diwedd, y weledigaeth o hamdden ehangedig a addawyd yn yr 20fed ganrif.\nWrth geisio gwneud yn iawn am ein diffyg dychymyg iwtopaidd, fe fyddai’n hawdd i ni fynd i hwyl â syniadau na wyddai neb sut i’w gwireddu. Ond mae’r economi marchnad a awgrymir, wedi’i ffurfio o fudiadau cydweithredol, partneriaethau rhwng y wladwriaeth a’r gymuned, a mentrau cymunedol eraill, yn rhoi i ni weledigaeth sy’n radical ac yn bragmatig.\nGwela’r bamffled hon y cysylltiad a gollir mor aml rhwng democratiaeth ym myd gwleidyddiaeth a phwy sy’n berchen ar ein adnoddau a’n gweithleoedd. Does dim diben i ddemocratiaeth wleidyddol os y treuliem o leiaf un drydedd o’n bywydau dan unbennaeth ein meistri.\nGallai’r bamffled hon fod yn fan cychwyn ar gyfer cyfansoddiad radical Cymreig. Fe fyddwn innau’n ei dyfnhau a’i radicaleiddio, ond fe ro i’r mudiad weledigaeth gliriach nag oedd ganddo o’r blaen. Ein gwaith ni yn awr yw i fyfyrio’n ofalus ar y sefyllfa wleidyddol yr ydym ynddi, ac i adeiladu’r strategaeth a wna ein dwyn tuag at y weledigaeth hon.\nCofnodwyd arSam Coates 18 Medi 2020 18 September 2020 Cofnodwyd arErthyglau


Maint Testun Dewis Iaith English\nSut ydym ni'n defnyddio Data Personol\nMae'r ddogfen hon yn egluro sut mae Cartrefi Conwy (y gymdeithas) yn casglu, cadw, defnyddio ac yn datgelu gwybodaeth am bobl (data personol) ac yn nodi'r camau a gymerir i sicrhau bod gwybodaeth yn ddiogel. Mae'r ddogfen hefyd yn nodi hawliau unigolion o ran y data personol y mae Cartrefi Conwy yn eu cadw amdanynt. Yn y Deyrnas Unedig mae defnyddio a datgelu data personol yn cael ei lywodraethu gan Ddeddf Diogelu Data 1998 ('y Ddeddf'). Ar ran y gymdeithas mae Ysgrifennydd Cwmni Cartrefi Conwy wedi cofrestru â'r Comisiynydd Gwybodaeth fel 'rheolydd data' at ddibenion y Ddeddf hon. Fel y cyfryw, mae'n rhaid iddo/iddi sicrhau bod Cartrefi Conwy yn trin pob darn o ddata personol yn unol â'r Ddeddf. Mae Cartrefi Conwy yn ystyried ei gyfrifoldebau dan y Ddeddf hon o ddifrif ac yn cymryd gofal mawr i sicrhau bod data personol yn cael ei drin yn briodol er mwyn ennill a chadw ymddiriedaeth a hyder unigolion yn y gymdeithas.\n1. Pam Ein Bod Ni'n Trin Data Personol\nMae Cartrefi Conwy yn casglu, cadw, defnyddio ac yn datgelu data personol at ddibenion darparu tai cymdeithasol a gwasanaethau, gan gynnwys:\ndarparu gwasanaethau lles, cyngor a chefnogaeth gysylltiedig\ncadw cyfrifon a chofnodion\ncefnogi a rheoli gweithwyr, asiantau a chontractwyr\ndefnyddio systemau TCC i fonitro a chasglu delweddau gweledol at ddibenion diogelwch ac atal a chanfod troseddau.\n Diffinnir 'data personol' dan adran 1 Deddf Diogelu Data 1998. Yn ymarferol mae'n cyfeirio at yr wybodaeth a drafodir gan Gartrefi Conwy sy'n ymwneud ag unigolion byw adnabyddadwy. Gall gynnwys bwriadau a barn am unigolion. Gellir cadw'r wybodaeth yn electronig neu ar bapur, a gall gynnwys delweddau TCC a lluniau. I wneud pethau'n haws i ddarllenwyr, mae'r ddogfen hon yn cyfeirio at drafod, defnyddio a chadw data personol - mae Adran 1 y Ddeddf yn defnyddio'r term 'prosesu' ar gyfer disgrifio unrhyw ddefnydd o ddata personol.\n Mae'r ddogfen hon wedi'i dylunio i fodloni 'Gofynion Prosesu Teg' Atodlen 1, Rhan 2, Paragraffau 1-4 Deddf Diogelu Data 1998 ac fe ellir ei hystyried fel 'Hysbysiad Prosesu Teg' trosfwaol a chyffredinol ar gyfer Cartrefi Conwy. Efallai y bydd Hysbysiadau Prosesu Teg mwy penodol yn ymddangos mewn mannau eraill e.e. ar ffurflenni, polisiau, troedynnau neu arwyddion TCC.\n2. Data Personol Pwy Ydym Ni'n Ei Drin\nI'r dibenion a nodwyd uchod yn adran 1, bydd Cartrefi Conwy yn casglu, defnyddio ac yn datgelu (gweler adran 7 isod) data personol amrywiaeth o unigolion, gan gynnwys:\ngweithwyr, gan gynnwys eu teuluoedd a'u cysylltiadau dynodedig eraill, gwirfoddolwyr, gweithwyr asiantaeth a gweithwyr dros dro\ntenantiaid, eu gofalwyr, eu teulu a'u cysylltiadau dynodedig eraill\npobl sy'n gwneud cais am lety, sy'n cynnwys eu teuluoedd a'u haelwydydd\ngweithwyr yr awdurdod lleol\ncynghorwyr ysbrydol a lles\npobl sy'n ymateb i arolygon\ntroseddwyr a rhai a drwgdybir\npobl sy'n cyflwyno cwynion ac ymholiadau a thystion\ncyflenwyr a darparwyr gwasanaeth, contractwyr hunangyflogedig\npobl ar ddelweddau TCC\n3. Pa Fath o Ddata Personol Ydym Ni'n Ei Drin?\nI'r dibenion a nodwyd uchod yn adran 1, bydd Cartrefi Conwy yn casglu, defnyddio ac yn datgelu (gweler adran 7 isod) data personol sy'n cynnwys neu'n ymwneud â'r canlynol:\nmanylion iechyd a diogelwch\nBydd Cartrefi Conwy yn defnyddio data personol yn briodol ac yn ôl yr angen at ddiben neu ddibenion penodol. Gall data personol fod yn wybodaeth ar gyfrifiadur, ar bapur ac ar ffurf delweddau, ond fe all hefyd gynnwys mathau eraill o wybodaeth a gedwir yn electronig e.e. delweddau TCC.\n O dro i dro bydd Cartrefi Conwy yn cynnal Arolygon Boddhad Cwsmeriaid i werthuso ein perfformiad a'n heffeithiolrwydd. Mae'n bosibl y byddwn yn cysylltu ag unigolion i ofyn am eu barn am y gwasanaeth rydym ni'n ei ddarparu. Rydym ni'n defnyddio'r wybodaeth yma i wella ein gwasanaethau lle bo modd. Weithiau bydd Cartrefi Conwy yn defnyddio sefydliad arall i gynnal yr arolygon ar ei ran, gyda rheolaethau llym i ddiogelu data personol y rheiny sy'n cymryd rhan.\n4. Gan bwy rydym ni'n derbyn data personol?\nI'r dibenion a nodwyd uchod yn adran 1, bydd Cartrefi Conwy yn casglu data personol o amrywiaeth o ffynonellau, gan gynnwys:\ngan yr unigolion eu hunain\ncyn a darpar gyflogwyr a chyflogwyr a chydweithwyr presennol\nteulu, gofalwyr, cysylltiadau a chynrychiolwyr y sawl y mae'r data personol yn ymwneud ag o\nsefydliadau sy'n cynnal arolygon ac ymchwil\nundebau llafur a chymdeithasau\npobl sydd ag ymholiadau a chwynion\n5. Sut Ydym ni'n trin data personol?\nI'r dibenion a nodwyd uchod yn adran 1, bydd Cartrefi Conwy yn trin data personol yn unol â'r Ddeddf. Yn benodol byddwn yn sicrhau bod data personol yn cael ei drin yn deg ac yn gyfreithlon gyda chyfiawnhad priodol. Byddwn yn ymdrechu i sicrhau bod unrhyw ddata personol a ddefnyddir gennym neu ar ein rhan yn ddata o'r ansawdd uchaf o ran cywirdeb, perthnasedd a chymesurdeb. Byddwn hefyd yn sicrhau ei fod yn cael ei ddiweddaru yn ôl yr angen, ei fod wedi'i ddiogelu, yn cael ei adolygu ac yn cael ei gadw a'i ddinistrio mewn modd diogel. Byddwn hefyd yn parchu hawliau unigolion dan y Ddeddf (gweler adran 8 isod).\n6. Sut Ydym ni'n sicrhau bod data personol yn ddiogel?\nMae Cartrefi Conwy yn ystyried diogelwch yr holl ddata personol yn ei feddiant yn fater difrifol iawn. Byddwn yn cydymffurfio â holl rannau perthnasol y Ddeddf sy'n ymwneud â diogelwch. Er mwyn diogelu ein systemau gwybodaeth papur ac electronig byddwn yn sicrhau bod mesurau polisi, hyfforddiant, technegol a gweithdrefnol yn eu lle sy'n atal data rhag mynd ar goll neu gael ei gamddefnyddio. Hefyd, dim ond pan fo rheswm da dros wneud hynny y byddwn yn caniatau i unigolyn weld data personol a gedwir gennym. Mae yna hefyd ganllawiau llym o ran sut y gellir defnyddio'r data personol hwnnw. Mae'r gweithdrefnau hyn yn cael eu rheoli a'u gwella'n barhaus er mwyn sicrhau bod y trefniadau diogelwch yn gyfredol.\n7. I bwy rydym ni'n datgelu data personol?\nI'r dibenion a nodwyd uchod yn adran 1, bydd Cartrefi Conwy yn datgelu data personol i amrywiaeth o bobl, gan gynnwys i'r rheiny a ddarparodd y data personol (gweler uchod). Gall hyn gynnwys datgelu gwybodaeth i gymdeithasau tai eraill, darparwyr gofal ac iechyd, cwmniau gwasanaeth (fel cyflenwyr nwy, trydan a dŵr), y gwasanaeth tan, yr heddlu ac asiantaethau gorfodi'r gyfraith, asiantaethau partner, gofalwyr ac asiantaethau gofal sy'n cefnogi defnyddwyr neu ddarpar ddefnyddwyr ein gwasanaethau, ac i gyrff neu unigolion sy'n gweithio ar ein rhan e.e. contractwyr TG neu sefydliadau cynnal arolygon.\nMae'n bosibl hefyd y byddwn yn datgelu data personol i gyrff ac unigolion er mwyn atal camdriniaeth neu niwed i unigolion.\nBydd datgelu data personol yn cael ei wneud fesul achos a dim ond y data sy'n berthnasol i'r diben a'r amgylchiadau fydd yn cael ei ddatgelu, gyda'r rheolaethau angenrheidiol yn eu lle.\nMae'n bosibl y bydd rhai o'r cyrff a'r unigolion a fydd yn derbyn data personol gennym ni yn gyrff ac yn unigolion o wledydd o'r tu allan i'r Undeb Ewropeaidd; nid oes gan rai gwledydd gyfreithiau diogelu data mor eang â'r cyfreithiau sydd gennym ni yn y Deyrnas Unedig. Os ydym ni'n trosglwyddo data personol i wledydd o'r fath byddwn yn cymryd y camau priodol i sicrhau bod y data wedi'i ddiogelu'n briodol yn unol â gofynion y Ddeddf.\nBydd Cartrefi Conwy hefyd yn datgelu data personol i gyrff neu unigolion eraill pan ofynnir iddo wneud hynny dan ddeddfwriaeth, rheol gyfreithiol neu orchymyn llys. Gall hyn gynnwys trosglwyddo data personol i'r Asiantaeth Cynnal Plant, y Fenter Atal Twyll Genedlaethol, y Swyddfa Gartref neu i'r llysoedd.\nGall Cartrefi Conwy hefyd ddatgelu data personol yn ôl ei ddisgresiwn ei hun at ddibenion, ac mewn cysylltiad ag unrhyw achosion cyfreithiol neu er mwyn derbyn cyngor cyfreithiol.\n8. Pa hawliau sydd gan yr unigolion y mae Cartrefi Conwy n trin eu data personol?\nMae gan unigolion nifer o hawliau dan y Ddeddf:\nHawl i weld yr wybodaeth a gedwir amdanoch\nYr hawl fwyaf cyffredin sy'n cael ei harfer gan unigolion yw'r hawl i ofyn am gopi o'r wybodaeth a gedwir amdanynt gan Gartrefi Conwy. Gellir derbyn manylion ynglŷn â sut i wneud hyn drwy gysylltu ag Ysgrifennydd Cwmni Cartrefi Conwy (gweler adran 11 isod).\nYr hawl i atal prosesu gwybodaeth bersonol os bydd gwneud hynny'n achosi niwed neu ofid\nDan Adran 10 o'r Ddeddf mae gan unigolion hawl, dan rai amgylchiadau penodol, i ysgrifennu at Gartrefi Conwy i ofyn i'r cwmni beidio â thrin eu data personol mewn modd a fydd yn achosi, neu sy'n debygol o achosi, niwed sylweddol diangen neu ofid sylweddol iddynt hwy eu hunain neu i berson arall.\nMae'n rhaid i geisiadau dan Adran 10:\nddisgrifio'r data personol dan sylw;\ndisgrifio'r hyn a wrthwynebir;\ndatgan bod y broses yn achosi neu'n debygol o achosi niwed sylweddol neu ofid sylweddol iddynt hwy neu i berson arall;\ndisgrifio'r niwed neu'r gofid;\ndatgan bod y niwed neu'r gofid yn ddiangen;\nnodi pam bod prosesu'r data yn achosi gofid o'r fath ac yn ddiangen.\nDylai pob cais o'r fath gael ei anfon yn ysgrifenedig at Ysgrifennydd y Cwmni (gweler adran 11 isod).\nMae'r Ddeddf yn cynnwys darpariaethau penodol a all olygu y gall Cartrefi Conwy, dan rai amgylchiadau, barhau i drin y data personol fel y bwriadwyd er gwaethaf y gwrthwynebiad.\nDan Adran 11 o'r Ddeddf, ac yn amodol ar rai eithriadau, mae gan unigolion yr hawl i ofyn yn ysgrifenedig i Gartrefi Conwy stopio, o fewn amser rhesymol, neu i beidio â dechrau, defnyddio eu data personol at ddibenion marchnata uniongyrchol. Mae hyn yn cynnwys cyfathrebu unrhyw hysbyseb neu ddeunydd marchnata (e.e. drwy'r post, e-bost, dros y ffôn, canfasio o ddrws i ddrws) wedi'i gyfeirio at unigolyn penodol. Dylai pob cais dan Adran 11 gael ei anfon at Ysgrifennydd y Cwmni (gweler adran 11 isod).\nHawliau mewn perthynas â phenderfyniadau awtomataidd\nDan Adran 12 o'r Ddeddf, ac yn amodol ar rai eithriadau, mae gan unigolion hawl i fynnu bod Cartrefi Conwy yn sicrhau na fydd unrhyw benderfyniad a fyddai'n effeithio'n sylweddol arnynt yn cael ei gymryd gan Cartrefi Conwy neu ar ei ran yn defnyddio meddalwedd gwneud penderfyniadau awtomataidd. Mae'n rhaid i'r hawl gael ei harfer yn ysgrifenedig. Os oes elfen ddynol yn ymwneud â'r penderfyniadau yna nid yw'r hawl hon yn berthnasol. Gellir anfon ceisiadau Adran 12 at Ysgrifennydd y Cwmni (gweler adran 11 isod).\nYr hawl i geisio os dioddefir niwed yn sgil rheolyddion data yn torri gofynion y ddeddf\nDan Adran 13 o'r Ddeddf gall unigolion sy'n credu eu bod wedi dioddef niwed a/neu ofid o ganlyniad i dorri'r Ddeddf dderbyn iawndal gan Gartrefi Conwy os nad yw'r gymdeithas yn gallu profi ei bod wedi cymryd rhagofalon rhesymol i fodloni'r gofynion perthnasol. Gellir anfon ceisiadau am iawndal at:\nMorfa Gele, Parc Busnes Gogledd Cymru, Cae Eithin, Abergele LL22 8LJ\nYr hawl i weithredu i gywiro, atal, dileu neu ddinistrio data anghywir\nDan Adran 14 o'r Ddeddf gall unigolion dderbyn gorchymyn llys i gywiro, atal, dileu neu ddinistrio data personol anghywir a gedwir gan Gartrefi Comwy. Ni ellir gwneud cais am hyn yn uniongyrchol i Gartrefi Conwy.\nYr hawl i ofyn i'r comisiynydd gwybodaeth asesu prosesau'r rheolydd data\nDan Adran 42 o'r Ddeddf gall unigolion ofyn i'r Comisiynydd Gwybodaeth asesu p'un ai ydyw'n credu eu bod wedi'u heffeithio mewn modd niweidiol gan y ffordd y mae Cartrefi Conwy yn/wedi trin eu data personol. Dylid gwneud ceisiadau o'r fath yn uniongyrchol i'r Comisiynydd Gwybodaeth (gweler y manylion isod).\nOs oes gan unigolion unrhyw bryder ynghylch y ffordd y mae eu data personol yn cael ei drin gan Gartrefi Conwy neu ansawdd (cywirdeb, perthnasedd, cymesurdeb ac ati) eu data personol fe'u hanogir i gysylltu ag Ysgrifennydd y Cwmni (gweler adran 10 isod).\nY Comisiynydd Gwybodaeth yw'r rheolydd annibynnol sy'n gyfrifol am orfodi'r Ddeddf ac mae'n gallu darparu gwybodaeth ddefnyddiol am ofynion y Ddeddf.\nMae Swyddfa'r Comisiynydd Gwybodaeth yng Nghaerdydd yn fan cyswllt lleol ar gyfer aelodau o'r cyhoedd sy'n byw yng Nghymru a sefydliadau sydd wedi'u lleoli yng Nghymru.\nSwyddfa'r Comisiynydd Gwybodaeth - Cymru Yr Ail Lawr, Tŷ Churchill, Ffordd Churchill, Caerdydd, CF10 2HH\nRhif Ffôn: 01625 545700 Gwefan: www.ico.gov.uk\n9. Am ba mor hir y cedwir data personol?\nMae Cartrefi Conwy yn cadw data personol cyhyd ag y mae angen at y dibenion y cedwir y data ar eu cyfer. Mae gwybodaeth bersonol a gedwir ar y system rheoli tai a chofnodion eraill sy'n cynnwys data personol am weithgareddau Cartrefi Conwy yn cael ei gadw, ei adolygu a'i ddileu yn unol â'r cyfnodau cadw a gytunwyd arnynt. Gall y cyfnodau hyn amrywio yn dibynnu ar anghenion y busnes.\nMae'n bosibl y bydd Cartrefi Conwy yn monitro, cofnodi ac yn cadw galwadau ffôn, e-bost a mathau eraill o gyfathrebu electronig i a gan y gymdeithas er mwyn cynorthwyo gyda'r dibenion a nodwyd dan adran 1 uchod, ac i atal a chanfod ymddygiad amhriodol.\nNid yw Cartrefi Conwy yn cynnwys 'hysbysiad prosesu teg' ar negeseuon ffôn oherwydd yr anghyfleustra a'r oedi y byddai hynny yn ei achosi.\nMae cwcis yn ffeiliau data bychan a gedwir ar gyfrifiadur defnyddiwr neu ff ôn symudol gan wefan, a'u cadw ar yriant caled dyfais y defnyddiwr. Maent yn ddefnyddiol oherwydd maent yn helpu i wefan weithio, ac yn aml yn caniatâu perchnogion y wefan i gyfeirio cynnwys penodol at y defnyddiwr.\nAr ein gwefan, gall defnyddwyr reoli a/neu ddileu cwcis fel maent yn ei ddymuno, fodd bynnag, mae'r wefan angen rhai cwcis i weithio'n gywir, ac felly, byddai peidio â'u caniatâu efallai yn atal y perfformiad a gosodiad y safle. Ceir gwybodaeth ynglŷn â sut i wneud hyn yn yr adran 'Sut i reoli cwcis'.\n1 Ynglŷn â chwcis\nMae cwci yn nifer fach o ddata (sy'n aml yn cynnwys dynodwr unigryw) a anfonir at gyfrifiadur defnyddiwr neu ffân symudol o wefan, ac sydd yna'n cael ei storio ar yriant caled y ddyfais. Gall pob gwefan anfon ei gwcis ei hun at eich porwr os yw dewision eich porwr yn caniatâu hynny. Mae llawer o wefannau yn gwneud hyn pryd bynnag y bydd defnyddiwr yn ymweld â'u gwefan er mwyn rhoi gwybod am draffig gwefan a pha mor aml y bydd yr unigolyn yn ymweld â'r wefan. Bydd eich porwr ond yn caniatu gwefan i gael mynediad at gwcis sydd wedi'u hanfon atoch eisoes, nid y cwcis yr anfonwyd atoch gan wefannau eraill.\n2. Sut mae Cartrefi Conwy yn defnyddio cwcis\nCaiff cwcis ar wefan Cartrefi Conwy eu defnyddio mewn nifer o ffyrdd. Gellir gweld rhestr lawn o'r holl gwcis a ddefnyddir ar ein gwefan yn y Rhestr o gwcis a ddefnyddir ar ein safle.\nMae Google Analytics yn storio gwybodaeth am ba dudalennau mae pobl yn ymweld â nhw, pa mor hir maent ar y safle, sut wnaethant gyrraedd y safle a beth maent yn clicio arno. Mae'r wybodaeth a gyflenwir gan y cwcis yn helpu Cartrefi Conwy i ddadansoddi proffil ymwelwyr a'u darparu gyda phrofiad gwell.\nNid yw Analytics yn casglu nac yn storio gwybodaeth bersonol defnyddwyr (er enghraifft, enwau neu gyfeiriadau), felly ni ellir defnyddio'r wybodaeth hon i adnabod unigolion.\nMae ein gwefan yn darparu gosodiadau sy'n eich caniatâu i newid maint y testun neu edrych ar opsiynau lliw gwahanol.\nMae Cartrefi Conwy yn defnyddio Google Analytics sy'n gosod cwcis ar wefan Cartrefi Conwy er mwyn cyflawni'r gwasanaethau maent yn eu darparu (er enghraifft, dadansoddi'r we).\nMae Cartrefi Conwy hefyd yn defnyddio Issuu ar gyfer y newyddlen Gyda'n gilydd, ac maent yn casglu cwcis i gyflawni'r gwasanaethau maent yn eu darparu, er enghraifft, ystadegau cyhoeddi.\nGoogle Analytics storio'r wybodaeth a gesglir gan y cwci ar borwyr yn yr Unol Daleithiau. Gall Google drosglwyddo'r wybodaeth hon i drydydd partïon hefyd os yw hynny'n ofynnol yn ôl y gyfraith, neu lle mae trydydd partïon o'r fath yn prosesu'r wybodaeth ar ran Google. Ni fydd Google yn cysylltu eich cyfeiriad IP gydag unrhyw ddata arall a gedwir gan Google. Sut i wrthod neu ddileu'r cwci hwnhttp://www.google.com/intl/en/privacypolicy.html\nGall Issuu, wrth gael mynediad i gylchlythyr Gyda'n Gilydd ddefnyddio cwcis neu wrthrychau Fflach i gyfrif y nifer o gyfrifiaduron unigryw sy'n cael mynediad at eu gwefan. Gallwch osod eich porwr i wrthod y cwcis hyn gan Wasanaeth Issuu os dymunwch. Pan fyddwch yn cael mynediad at Issuu, gallant gofnodi gwybodaeth benodol yn awtomatig o'ch system, drwy ddefnyddio gwahanol fathau o dechnoleg tracio. Gall y wybodaeth hon 'agesglir yn awtomatig' gynnwys Cyfeiriad IP, dyfais unigryw neu fanylion adnabod defnyddiwr, fersiwn o'r feddalwedd a osodir, math o system, y cynnwys a'r tudalennau rydych yn cael mynediad atynt ar Wasanaeth Issuu, a'r dyddiadau ac amser rydych yn ymweld â'r Gwasanaeth Issuu. Sut i wrthod neu ddileu'r cwcis hynhttp://issuu.com/about/privacy


Hafan Prosiectau Ffenestri a drysau A oes angen cymeradwyaeth rheoliadau adeiladu ar gyfer ffenestri a drysau newydd\nMae ffenestr neu ddrws yn "ffitiad rheoledig" o dan y rheoliadau adeiladu, felly mae'n rhaid iddynt fodloni gofynion y rheoliadau adeiladu o ran:\nDiogelwch (h.y. amddiffyn rhag syrthio, gwrthdrawiadau ac ardrawiadau)\nFfyrdd o ddianc rhag tân\nHygyrchedd (ar gyfer drysau)\nCewch ddefnyddio Hysbysiad Adeiladu i wneud cais am gymeradwyaeth rheoliadau adeiladu, ond nid yw'r rheoliadau'n berthnasol os mai dim ond y gwydr yr ydych yn ei newid.\nBydd rhaid i ffenestri newydd fod yn ffenestri gwydr dwbl â gwydr allyrredd isel sy'n effeithlon o ran egni er mwyn cydymffurfio â'r rheoliadau adeiladu oni bai eich bod mewn adeilad rhestredig neu ardal gadwraeth; os felly, dylech holi eich awdurdod lleol. Nid oes rhaid defnyddio gwydr allyrredd isel mewn ystafell wydr.\nNid yw'r rheoliadau'n berthnasol i ddrysau newydd oni bai bod dros 50% o'r drws a'r ffrâm, gan gynnwys y ffenestr linter, yn wydr ac os ydyw, bydd rhaid defnyddio gwydr diogelwch.\nGosod ffenestri a drysau\nGallwch gyflogi gosodwr sydd wedi'i gofrestru â FENSA i osod eich ffenestri a'ch drysau newydd ac, os oes angen cymeradwyaeth rheoliadau adeiladu, bydd yn gallu ardystio ei waith ei hun heb gynnwys y tîm rheoli adeiladu. Cewch dystysgrif gan y gosodwr pan fydd y gwaith wedi'i gwblhau. (Os nad ydych wedi cael un, gwnewch yn siŵr eich bod yn gofyn am un oherwydd bydd angen hon arnoch pan fyddwch yn gwerthu eich tŷ.) Defnyddiwch y peiriant chwilio "Dod o hyd i unigolyn cymwys" ar ben y dudalen hon.\nNeu, os ydych yn cyflogi rhywun sydd ddim wedi'i gofrestru, bydd angen i chi wneud cais rheoliadau adeiladu.\nAgoriadau newydd a lledu agoriadau\nOs ydych yn gosod ffenestri a drysau newydd mewn agoriadau newydd neu agoriadau wedi'u lledu, bydd angen iddynt gydymffurfio â gofynion presennol y rheoliadau adeiladu mewn perthynas â faint o wres sy'n gallu mynd drwy'r gwydr a'r fframwaith, wedi'i fesur fel Gwerth-U.\nNi ddylid mynd dros y Gwerth-U hwn.\nGallwch gael manylion am uchafswm y Gwerth-U a ganiateir yn Nogfen Gymeradwy L-1B, Tabl 1.\nBydd angen i chi wneud cais rheoliadau adeiladu ar gyfer yr agoriad adeileddol a'r linter newydd yn ogystal â'r ffenestr ei hun, hyd yn oed os ydych yn defnyddio unigolyn cymwys i osod eich ffenestr.\nA oes angen caniatâd cynllunio ar gyfer ffenestri a drysau?


Gweithgynhyrchwyr Powdwr, Cyflenwyr - Ffatri Uniongyrchol Anadrol / Oxymetholone Tsieina - Ffatri Uniongyrchol Cyfanwerthu - Xinhang\nMae Anadrol yn un o'r steroidau anabolig neu'r androgens gyda'r amser gweithredu cyflymaf sy'n rhoi canlyniadau anhygoel hyd yn oed dros ddiwrnod o amser. Ar gyfer adeiladu cyhyrau, colli pwysau, ffitrwydd, ennill cyhyrau. com\nPowdr steroid anadrol ar gyfer ennill cyhyrau\nSafon USP 31\nDisgrifiad Powdr Gwyn neu Grisial Gwyn Gwyn Yn Ymarferol Powdwr Gwyn Crystalline\nSafon Gofynion comfirms\nPwynt Toddi 172 178 ~ 178 ℃ 172 178 ~ 178 ℃\nCylchdroi Penodol + 34 ° ~ + 38 ° + 35.1 °\nColli Ar Sychu ≤1.0% 0.2%\nGwrteithiau Anweddol Organig ≤850PPM 800PPM\nCasgliad Mae'r fanyleb yn cydymffurfio â USP 31\nBeth yw Oxymetholone / Anadrol?\nMae Anadrol, steroid androgenig anabolig cryf, yn gyffur gwella perfformiad delfrydol os ydych chi'n chwilio am gyffur a all wella cynhyrchu a rhyddhau erythropoietin yn troethol heb arwain at sgîl-effeithiau cyffredin steroidau. Mae'r steroid hwn (a elwir hefyd yn Oxymetholone, A50, ac A-bomiau) yn cael ei ystyried yn un o'r steroidau gorau ar gyfer hyrwyddo cyfrif celloedd coch y gwaed a diogelu cymalau o dan lwythi trwm neu yn ystod ymarferion dwys.\nMae'r steroid hwn, sy'n 17α-alkyled, wedi'i ragnodi'n feddygol ar gyfer trin cyflyrau iechyd fel anemia ac osteoporosis. Gellir argymell anadrol hefyd i ysgogi twf cyhyrau mewn cleifion sydd heb eu datblygu'n ddigonol neu sydd â diffyg maeth. Mae gan y cyffur Atodlen III hwn yr enw cemegol o 17ß-hydroxy-2- (hydroxymethylene) -17-methyl-5a-androstan-3-un ac mae ganddo fformiwla foleciwlaidd C21H32O3. Gellir canfod yr steroid hwn dros gyfnod o chwech i wyth wythnos ac mae ganddo bwynt toddi 178 ° i 180 ° C. Mae ganddo fywyd gweithgar o bron i 14-16 awr ac mae ei gymhareb anabolig / androgenig yn 320: 45. Mae'r rhestr o gynhwysion mewn tabledi Anadrol yn cynnwys lactos, povideone, stearate magnesiwm, a startsh a'i gynhwysyn gweithredol yw Oxymetholone.\nDefnydd Anadrol Gan Ddynion A Menywod:\nMae anadrol yn steroid sy'n fwy cyffredin ymysg dynion o'i gymharu â menywod. Fodd bynnag, nid oes gwadu bod Anadrol yn boblogaidd iawn gydag athletwyr elitaidd benywaidd ac adeiladwyr corff gan ei fod yn hyrwyddo gwelliannau dramatig yn lefelau màs cyhyrau, synthesis protein, cadw nitrogen, ymddygiad ymosodol, a chryfder y corff. Gall ymarferwyr meddygol argymell Anadrol i fenywod sydd eisoes wedi'u cysoni.\nSut i ddefnyddio Oxymetholone:\nWrth ddefnyddio'r cyffur, mae'n bwysig nodi, heb godi pwysau ac ymarfer corff, y bydd y twf cyhyrau disgwyliedig yn ymddangos yn wael. Felly mae'n bwysig bod gan y person sy'n defnyddio oxymetholone ddigon o ddisgyblaeth i godi pwysau yn grefyddol am o leiaf dair wythnos yr wythnos. Mae ei effeithiau hefyd yn cael eu gwella wrth eu cyfuno â chyfansoddion steroidaidd eraill ac atchwanegiadau eraill nad ydynt yn steroidau. Gelwir hyn yn ìffwrddî ac fe'i hystyrir fel y prif ffordd o wneud twf cyhyrau eithafol a chorff. Fodd bynnag, rhaid i chi gofio na allwch ddefnyddio'r feddyginiaeth yn barhaus am gyfnodau estynedig. Dyna pam wrth ddefnyddio oxymetholone, mae ei ddefnyddio mewn cylchoedd o 3-4 wythnos yn cael ei ystyried fel y gorau i ddefnyddwyr newydd\nY defnydd nodweddiadol yw 50-150 mg / dydd. Mewn rhai achosion defnyddir dosau mwy fel 300 mg / dydd, ond pan fyddant wedi'u pentyrru'n addas gydag un neu fwy o steroidau anabolig eraill, yn aml nid oes llawer o fudd pellach o fwy na 150 mg / day.Mae rhai athletwyr benywaidd yn ffafrio defnyddio Oxymetholone mewn dosau dyddiol o -2mg y cilogram o bwysau corff.\nEIN GWASANAETHAU DA\n1. Cynnig y pris gorau a phris cystadleuol.\n2. â phrofiad da o gyflwyno'r parseli i you.discreet a phacio diogel yn ddiogel ar gyfer Tollau Tramor wedi eu gwarantu.\nCyflawni: blaenoriaeth i ddefnyddio DHL, TNT, FedEx, HKEMS, UPS, TOll ac ati.\n3.. Mae'r holl stoc yn sicrhau darpariaeth brydlon.\n4. Gwasanaeth ôl-werthu uwch.\nTelerau talu: Western Union, MoneyGram, T / T, Paypal, Bitcoin.\n5. Mae'r delivery.We mwyaf diogel a chyflymaf wedi stoc ddigonol, a gallwn drefnu o fewn 24 awr ar ôl derbyn y taliad. Byddai gwybod faint o rif yn cael ei hysbysu'n gyflym ar ôl i shipment.We gael ffordd arbennig o gludo cynnyrch 0.01 cilomedr i 50 kilo yr amser. Rydym yn cynnig powdwr toddi i mewn i wasanaeth hylif. A llongwch yr hylif mewn poteli arbennig.\n6. Siopa arbrofol. Yn ogystal â powdr steroid amrwd a hylif, rydym yn cynnig atebion steroid a ryseitiau. Gallwn eich dysgu sut i wneud atebion steroid ar y safle. Croesewir unrhyw ymweliad â'n labordy.\nTurinabol (4-Clorodehydromethyltestosterone) CAS: 855-19-6\nHot Tags: powdr steroid anadrol / oxymetholone, Tsieina, gweithgynhyrchwyr, cyflenwyr, ffatri, cyfanwerthu\nPâr o: Clomifene Citrad / clomid Anti Estrogen Steoid\nNesaf: Powdwr Steroidau Pur Purro Letrozole Pur\nCypionate Boldenone Powder Raw Raw


Brenda Edwards - Môr o Hen Atgofion - Music - Sain Records - Music from Wales\nBrenda Edwards - Môr o Hen Atgofion\nY ferch oedd yn “canu mewn tywyllwch” a chasgliad o ganeuon hyfryd.\n“Canu yn y Tywyllwch” oedd teitl sengl gynta Brenda Edwards i SAIN a ymddangosodd ar gasgliad Parsel PerSAIN nôl yn 1977. Roedd rheswm penodol am y teitl hwnnw gan ei bod YN DDALL o’i genedigaeth. Ymddangosodd y gân honno ar y radio am flynyddoedd, gan fod y geiriau’n deimladwy ac yn cyfeirio ati hi a’i thebyg sydd erioed “… wedi gweld y blodau tlws …”\nErs hynny, mae Brenda wedi bod yn canu gwlad mewn tafarndai lleol fel Gors Bach, Llanddeiniolen, Pen Nionyn yn y Groeslon ac o gwmpas ei chartref yng Ngwalchmai, Ynys Môn. Mae’n arbennig o hoff o wrando ar ganu gwlad, ac mae’r steil yma o ganu wedi dylanwadu arni hithau. Mae dros FIL o albyms canu gwlad Saesneg ganddi. Ei hoff berfformwyr yn y Gymraeg ydi Broc Môr a Iona ac Andy!\nCafodd ei haddysg am ddeuddeg mlynedd mewn ysgol arbennig i’r deillion ym Mhen-y-bont-ar-ogwr. Does dim sy’n hunan-dosturiol amdani. “Mae hwyl yn bwysig i mi,” meddai, “dduedes i wrth Tony yn Blackpool nad o’n i’n gweld ac y byse’n rhaid i mi deimlo!. Dwi’n ymdopi efo pob peth – o wneud tân i goginio, ac o ganu i weu.” Mae cyfarwyddiadau ar sut i ddefnyddio popeth ar Braille ganddi – o’r peiriant golchi i nodau caneuon. Mae’n arbenigo mewn gweu siwmperi Aran. Tri chi tywys sydd wedi bod ganddi erioed, a chyfansoddodd gân arbennig i’w chi presennol sef “Tess”. Mae’n sôn (yn Saesneg) fod y ci’n ffrind, yn ffyddlon ac yn llygaid iddi…\nWedi ei hyfforddi ei hun i ganu mae Brenda, ac mae’n hoffi trefnu caneuon Saesneg ar gyfer eu perfformio yn ogystal â chyfansoddi geiriau ac alawon ei hun. Mae serch yn amlwg yn ei barddoniaeth. Dywed Brenda, “Does yna ddim miwsig yn y teulu, ond dwi’n gallu canu a chware chydig ar y keyboard. Mi fyswn i wrth fy modd yn cael mynd i Nashville, ond dwi ofn fflio! Falle fyswn i’n iawn ar ôl hanner potelad o Brandy! Mae Brandy’n help hefyd i mi gyfansoddi!” Mae wrth ei bodd yn cystadlu ar unrhyw raglen radio, ond ei hoff DJ ydi Dafydd Du! Mae un hogyn gan Brenda, sef Arwel Rhys.\nDychwelodd Brenda i stiwdio SAIN i “wireddu breuddwyd i gyhoeddi CD”. Lliwen sydd ar yr allweddellau, a hi sydd wedi recordio’r backing tracks iddi pan mae Brenda’n mynd i ganu o gwmpas y tafarndai. Mae David Bullock yn ymuno efo Brenda ar un ddeuawd. Mae’r casgliad yn cynnwys 12 cân Gymraeg a thair Saesneg, rhai wedi eu cyfieithu o’r Saesneg ac eraill sy’n wreiddiol. Mae geiriau tair ohonynt gan y diweddar Owen Williams o Walchmai.\nNi Ddaw Mami Byth yn Ôl\nMôr o Hen Atgofion\nMeirion Tyrd yn Ôl\nRwyf yn Canu Mewn Tywyllwch\nGad i Mi Wybod, Paid Rhoi Fi Lawr\nRhifnod : Sain SCD2321